
Aruba Bank a logra reestablece servicionan cu a ser interumpi debi na 
fayo inespera 


For di 19 di september, 
Aruba Bank a informa su 
clientenan cu nan tabata 
experenciando problem- 
anan tecnico y cu nan ta- 
bata trahando pa resolve 
nan lo mas pronto posibel, 
e fayo a genera incoveni- 
entenan 
specificamente 
den transaccionnan mas 
usa manera ATM y Aruba 
Bank Online. 


For di diahuebs ultimo servi- 
cionan Aruba Bank App, Aru- 
ba Bank Online, Aruba Bank 
Master Card Debit Cards, 
ATM, POS terminals y web- 
site no tabata disponibel debi 
na dificultadnan tecnico cu e 
banco tabata presentando. 


Siguientemente, a anuncia 
cu nan tabata compronde la 
importancia di por resolve e 
problema pa loke tabata trata 
e servicionan Online. 


Diasabra ultimo, Aruba Bank 
a manda un comunicado in- 
dicando cu “Ta informa cli- 
entenan tocante reestablece- 
mento di servicio despues di 
interupcion temporal.” 


Den e comunicado a men- 
ciona cu “Aruba Bank ta in- 
forma su clientenan cu su 
servicio bancario a ser rees- 
tableci despues di un inter- 
upcion inespera. Durante e 


periodo aki, Online Banking 
y transaccionnan via Aruba 
Bank App tabata temporal- 
mente afecta. 


E interupcion a ser causa pa 
un fayo inespera den un gen- 
erator na nos sucursal na Ca- 
macuri, cu a causa un shut- 
down di nos centro di data. 
Nos ta pidi disculpa di cu- 
rason pa e inconveniencia cu 
e situacion aki por a causa y 
nos ta compronde e impacto 
ariba e actividadnan diario. 
Nos ta sumamente agra- 
decido pa e pasenshi y sosten 
mientras cu nos ekipo di ex- 
pertonan tabata traha duro pa 
resolve e problema.” 


Sinembargo, riba rednan so- 
cial usuarionan tabata splica 
na e momento ey cu e banca 
online no tabata funcionando 
loke a causa mal contento 
debi cu ta hopi usuario ta usa 
e servicio ey pa paga dife- 


rente servicio y productonan 
caminda un usuario a yega 
di skirbi cu e incidente aki 
“tabata afectando economia 
di Aruba pa dos dia caba”. 
Awendia no ta hopi esnan cu 
ta cana cu placa cash den nan 
cartera y ta prefera di usa e 
servicionan di banca online 
manera a trece dilanti. 


Pa finalisa, nan a trece dilanti 
cu “Nos ta pidi disculpa di 
curason pa e inconvenien- 
cia cu e situacion aki por a 
causa y nos ta compronde e 
impacto ariba e actividadnan 
diario. Nos ta sumamente 
agradecido pa e pasenshi y 
sosten mientras cu nos ekipo 
di expertonan tabata traha 
duro pa resolve e problema. 
Aruba Bank ta comprometi 
pa duna un servicio bancario 
confiabel y sin interupcion. 
Danki pa e confiansa y com- 
prension.” 


Con por determina si un persona ta horta coriente 


Na mesa di redaccion di 
Bon Dia Aruba a yega 
informacion di parti di 
un ciudadano preocupa, 
kende a indica cu e tin 
sospecho cu un bisiña ta 
horta su coriente. Bon Dia 
Aruba a tuma contacto cu 
PR di ELMAR NV, Audrey 
Croes, pa haci algun pre- 
gunta tocante e tema aki. 


Segun e ciudadanonan a spli- 
ca Bon Dia Aruba, e ta sospe- 
cha cu su bisiña ta horta su 
coriente pa motibo cu cada 
biaha cu e bisiña cende su 
luz, e ta afecta e suministro 
di coriente di su cas y te hasta 
tin bombiyo ta kima. 


Pa haya informacion con- 
creto tocante e tema aki, Bon 
Dia Aruba a puntra Croes si 
ELMAR NV sa encontra ca- 
sonan di hortamento di cori- 
ente, si tin casonan registra, 
kico ta e proceso cu un per- 
sona mester cana den caso 
cu ta sospecha esaki, con un 
persona por sa cu otro ta hor- 
ta coriente, y kico ta pasa ora 


un hende wordo gara ta horta 
coriente y cual ta e pasonan 
cu ELMAR ta tuma. 


Croes a splica cu ta algo cu 
nan ta encontra. El a indica 
cu esaki a cuminsa desde ini- 
cio di disitribucion di cori- 
ente na Aruba y ya rond di 
1925 tin e prome registracion 
di esaki. El a resalta cu horta- 
mento di coriente no ta algo 
cu ta sucede na Aruba, pero ta 
un fenomeno mundial. 


Pa loke ta trata e proceso cu 
un persona mester cana den 


caso cu tin sospecha cu un 
hende ta horta coriente, e PR 
di ELMAR a indica cu prim- 
eramente e persona mester 
tuma contact cu Customer 
Service di ELMAR pa e tec- 
niconan di e compania por 
cuminsa haci un investiga- 
cion. 


Pa un persona por determi- 
na si otro ta horta coriente, 
Croes a menciona algun in- 
dicador cu por yuda indica cu 
tin hortamento di coriente. 
E indicadornan aki ta, entre 
otro; e cas no tin meter di 


coriente, pero tin luz anochi; 
tin kabel extra conecta den e 
fuse box di ELMAR cu ta bay 
direct pa e cas; of e seyo na 
e meter of e fusebox di EL- 
MAR ta kibra, of no tin seyo. 


Por ultimo, Bon Dia Aruba 
a puntra kico ta pasa ora un 
hende wordo gara ta horta 
coriente of kico ta e pasonan 
cu ELMAR ta tuma. Croes a 
splica cu e acto lo por wordo 


denuncia na Cuerpo Policial, 
e parcela ta wordo desconec- 
ta, y tin un boet pa cu esaki. 


El a sigui splica cu e boet ta 
basa riba un formula, entre 
otro, riba e duracion cu a 
horta coriente y cantidad di 
artefacto electronico den e 
cas. Na momento cu cera un 
areglo di pago, lo por reco- 
necta e cliente su servicio. 


LOCAL A3 


Dialuna 23 September 2024 


Segun Relato anual di Ministerio Publico 
Core sin rijbewijs tabata e crimen mas comun na 2023 


Recientemente, 
Minis- 
terio Publico di Aruba a 
duna di conoce nan relato 
anual pa aña 2023 na unda 
cu den un documento bas- 
ta extenso nan ta informa 
tocante proyectonan rel- 
evante y obhetivonan cu 
nan a logra pa nan organi- 
sacion. Den esaki, a infor- 
ma por ehemplo tocante 
investigacionnan y perse- 
cusion di casonan di corte 
den prome instancia. 


Na 2023 e cantidad total di 
sospechosonan registra den 
casonan penal 2.187 compara 
cu 3.021 na 2022. 


Compara cu 2022, a constata 
un bahada den e cantidad di 
sospechosonan registra den 
casonan penal observa di 
28%. 


Compara cu e cantidad di 
menornan di edat na 2022, a 
observa un aumento leve di 
3%. Di e total di sospecho- 
sonan registra den casonan 
penal, 971 sospechoso a ser 
presenta dilanti di fiscal di 
Ministerio Publico. 


Pa loke ta trata e crimen mas 
comun, por mira den e grafi- 
co cu a constata aumento den 
coremento sin rijbewijs. Aña 
pasa, e crimen aki a keda na 
prome luga, cu un cantidad 
mas abou di 716 sospechoso 
compara cu 2023. Esaki ta 
representa un aumento di 
26%. 


Ta prome biaha cu delitonan 
sexual ta aparece den e top 
10. E causa di esaki probable- 
mente ta debi na e proceso di 
conscientisacion den socie- 


dad di Aruba tocante aangifte 
pa haci. 


E 5 crimen mas halto bou di 
menornan di edad na 2023 
tabata: 
1. Violencia 
2. Menasa; 
3. Ladronicia bou di circun- 
stancianan agravante; 
4. Heling; 
5. Destruccion. 


Corupcion 
Combati minamento tabata 
un punto di enfoke den e 
plan anual di 2023. Com- 
bati corupcion ta parti di 
un acercamento efectivo pa 
mina criminalidad. E tabel 
adhunto ta duna un bista di 


e casonan penal registra cu, 
en particular ta relaciona cu 
corupcion: 


- Soborno activo; 
- Soborno oficial pasivo; 
- Mal uso di posicion; 
- Falsificacion; 
- Fraude; 
- Labamento di placa. 


Total di sospechoso ta 88 pa 
loke ta trata crimen di corup- 
cion pa aña 2023, 33 di nan a 
ser cita, 20 di nan a haya nan 
sepot, 3 a haya Voorwaardeli- 
jk Sepot/ TOM, 22 no tin 
decision ainda y 18 a haya un 
senteencia caba. 


E cantidad di sospechoso a 


aumenta cu 65% compara 
cu aña 2022. Di e 44 citacion 
cu a ser traha, 18 sentencia a 
ser pronuncia. E dagvaarding 
ainda mester ser hiba dilanti 
di corte. Den e casonan cu a 
keda, toch a dicidi pa (condi- 
cionalmente) schors e caso. 


Pa loke ta trata labamento di 
placa, na 2023 tabatin un to- 
tal di 20 sospechoso, 5 di nan 
a ser cita, 3 a haya Sepot, 4 a 
haya Voorwaardelijk Sepot/ 
TOM, 8 no tin decision ai- 
nda y 2 a haya sentencia. 


Mensensmokkel 
Mensenhandel 
en 
mensensmokkel tambe tabata 
un prioridad na 2023 camin- 
da 13 investigacion a cum- 
insa pa loke ta trata biahenan 
di contrabanda cu boto for 
di Venezuela. Sospechoso- 
nan a ser identifica pa loke 
ta trata 7 boto y tambe a ser 
persigui. Despues di mas in- 
vestigacion, no a surgi nin- 
gun sospechoso pa 5 boto of 
tabata tin insuficiente prueba 
pa persigui e sospechosonan. 
Un caso ainda ta bou di in- 
vestigacion. Hende a muri 
riba dos diferente biahe den 
boto. Un biahe den boto a 
envolvi 1 persona. E otro bi- 
ahe den boto a encera (por lo 
menos) 4 persona. 


Ademas a realisa estudio- 
nan basa riba proyecto den e 
zona di prostitucion na San 
Nicolas. Esaki a conduci na 
dos investigacion mas riba 
contrabanda di hende cu ta 
encera nan salida y duna nan 


residencia legal pa ganashi. 
E investigacionnan anterior- 
mente menciona hopi biaha 
tabata envolvi hende muhe 
Colombiano cu tabata traha 
sin permiso den e barnan y 
tabata aloha pa e sospechoso- 
nan. Un di e casonan aki ai- 
nda ta bao investigacion den 
posibel aspectonan di trafica- 
cion di hende. 


A registra cuatro sospechoso 
pa loke ta trata e delito di 
traficacion di hende. Despu- 
es di mas investigacion, 2 di 
esakinan a ser cita pa contra- 
banda di hende y tambe a ser 
condena. No a tuma ningun 
desicion ainda pa 2 sospecho- 
so. 


Ademas di e hecho cu TOM- 
afdoening ta faborabel pa e 
sospechoso pa motibo cu e 
retiro condicional no ta con- 
stitui un obstaculo pa haya 
un Verklaring Omtrent het 
Gedrag (VOG), esaki tambe 
ta reduci e presion riba capa- 
cidad di oido na Corte te na 
cierto grado. 


Na 2022, mas sospechoso 
a ser yama pa e audiencia di 
TOM, esta 386, di cua 272 
a presenta na e audiensia. 
Na 2023, e cantidad di sos- 
pechosonan cita a baha pues 
cu 11%, mientras cu e canti- 
dad di sospechosonan cu no a 
presenta a aumenta cu 145%. 


Bon Dia Aruba lo sigui am- 
plia un poco mas di e rapport 
aki den un siguiente edicion. 


LOCAL 
A4 


Dialuna 23 September 2024 


Minister Dangui Oduber: 
“Kehonan ta hopi y nos ta haci loke nos por pa mehora e calidad di cuido” 


Den un articulo publica 
anteriormente den Bon 
Dia Aruba, director fi- 
nanciero di Dr. Horacio 
Oduber Hospital Gregory 
Croeze a confirma e reto 
grandi cu hospital ta en- 
frentando na e momen- 
tonan aki pa ta escasez di 
personal. Segun minister 
demisionario 
di 
Salud, 
Dangui Oduber, gobierno 
demisionario di Aruba ta 
tumando algun paso pa 
yuda mitiga e problema 
aki. 


Den un entrevista anterior- 
mente cu Bon Dia Aruba, 
Croeze a splica cu e prob- 
lema di escasez di personal 
den sector di cuido ta algo 
cu no ta sucede solamente 
na Aruba, pero ta un prob- 
lema mundial. El a remarca 
cu actualmente riba e website 
di hospital tin un lista di va- 
catura cu tin alrededor di 50 
posicion habri, locual ta nifi- 
ca cu ta trata di mas o menos 
alrededor di 150 persona cu 
tin mester pasobra tin dife- 
rente posicion cu tin mester 
mas cu un persona. 


El a sigui splica cu hopi biaha 
nan tin varios specialistanan 
medico cu ta bin y ta keda 
pa un termino hopi cortico, 
algun siman pa algun luna. 
Esaki ta nifica cu tin biaha 
tin vacatura ta keda habri por 
si acaso tin un specialista cu 
kier bin vast of un tempo mas 
largo. 


El a agrega cu e problema 
aki no ta solamente pa per- 
sonal di cuido di salud, pero 
ta conta pa hopi otro funcion 
tambe. “Nan ta prefera keda 
na unda nan ta pasobra ey- 
nan nan ta gana of nan por 
bay por ehempel Boneiro cu 
tambe lo paga un tiki mas. 
Esey ta e reto mas grandi cu 
nos tin pa haya hende pero 
tambe pa mantene hende pa 
keda akinan,” el a enfatisa. 


Manera ya caba Croeze a 
indica, e problema di esca- 
sez di personal den sector di 
cuido ta un problema global 
pa varios tempo caba, pa cual 
motibo hospital a tuma algun 
iniciativa di nan mes pa yuda 
alivia e situacion aki. 


El a splica cu como hospi- 
tal nan a tuma e decision di 
no simplemente keda mas 
crusa y depende di otro, nan 
a scoge pa cuminsa cu varios 
curso pa yuda nan personal 
yega na specialisacion. 


El a sigui splica cu e cursonan 
aki a cuminsa algun aña pasa 
caba. E HOH Academy ta 
duna diferente curso pa asina 
hendenan por specialisa nan 
mes, sobre todo enfermero- 
nan, pa nan por logra cubri e 
posicionnan cu ta habri. 


Recientemente a tuma luga 
e conferencia Quality of 
Healthcare Conference IVA 
na unda minister demision- 
ario di Salud, Dangui Odu- 
ber tambe tabata presente. 
Durante su declaracionnan 
na miembronan di prensa lo- 
cal, Bon Dia Aruba a puntra e 
mandatario tocante e tema di 
escasez di personal na hospi- 


tal y si gobierno ta tumando 
pasonan pa yuda mitiga e 
problema aki. 
E mandatario a splica cu loke 
gobierno a cuminsa haci ta 
habri e oportunidad pa yi- 
unan di tera cu a studia sea na 
Costa Rica, Colombia, Merca 
of Canada registra pa traha aki 
na Aruba. El a resalta cu nan 
no kier a cuminsa cu tur pais 
di biaha y a scoge pa cuminsa 
cu e paisnan aki prome pa 
wak con e ta bay den practica. 


“Aworaki cu nos tin bon ex- 
periencia cu nos yiunan di 
tera, cu nan tin e calidad cu 
nos ta desea pa ofrece e ser- 
vicio cu nos kier, aworaki 


nos ta bay amplia pa paisnan 
manera Mexico, cu ta un pais 
hopi interesante y cu tin Aru- 
bianonan cu a studia na Mex- 
ico y ademas e tin un bon 
calidad di cuido,” Oduber a 
indica. 


El a sigui splica cu aworaki 
nan ta cla pa habri e horizon- 
tenan pa mas pais pasobra e 
reto ta grandi pa haya e per- 
sonal aki. El a menciona cu 
hasta tin biaha nan ta haya 
specialista for di pais cu nan 
mes nunca a scucha di dje, 
pero nan tin cu acepta nan pa 
medio di un decreto minis- 
terial pa asina por yuda cu e 
problema di falta di personal. 


Oduber a duna como ehem- 
pel cu hasta na un pais hopi 
desaroya manera Alemania 
nan ta buscando dokternan di 
Costa Rica, Mexico, hasta di 
Venezuela, tur dokter den e 
region aki pa bay yuda na un 
pais desaroya manera Alema- 
nia. 


“Aruba tambe mester habri su 
mente pasobra semper den 
pasado tabata enfoca hopi 
riba e calidad di cuido di por 
ehempel Hulanda door cu 
Aruba ta forma parti di Reino 
y pasobra nos tin paspoort 
Hulandes. Pa e motibonan ey 
semper nos a mara nos mes 
na e BIG registratie,” el a se- 
ñala. 


Pa e motibo ey, el a indica, 
Aruba a bin cu AruBig y su 
propio registro pa habri e 
horizontenan y ofrece e yi- 
unan di tera mas oportuni- 
dad y no solamente cu ora 
nan kier specialisa den algun 


ramo di cuido ta Hulanda so 
nan por bay pasobra esey so ta 
reconoci. 


Cu e expansion di AruBIG 
pa otro paisnan e studian- 
tenan tin opcion pa bay stu- 
dia na Costa Rica, Colombia, 
Canada, Merca y aworaki ta 
explorando Mexico y otro 
paisnan den e region cu tin e 
nivel di cuido cu nan ta desea 
pa Aruba. 


E mandatario tambe a rici- 
bi pregunta di miembro di 
prensa tocante kehonan cu 
ta wordo entrega di parti di 
ciudadanonan y pakico no ta 
atende e kehonan aki cu rapi- 
dez. 


Oduber a indica cu reclamo 
tin semper y nunca por tene 
tur hende contento, pero e 
mandatario a enfatisa cu nan 
ta garantisa comunidad cu 
tur keho ta wordo atendi. El 
a agrega cu kizas no tur keho 
ta wordo atendi cu e mesun 
liheresa cu gobierno ta desea, 
pero kehonan t’ey y nan ta 
trahando pa atende cu esaki- 
nan. 


“Nos tin tur comprension pa 
cada keho cu wordo entrega, 
pero nos kier garantisa comu- 
nidad si cu nos ta haciendo 
loke ta den nos alcance pa 
mehora e calidad di cuido,” el 
a resalta. 


Minister Oduber a men- 
ciona e acuerdo di cuido cu 
stakeholdernan di cuido a 
firma aña pasa den cual tur 
e stakeholdernan aki a alinea 
riba e vision y kico ta e prio- 
ridadnan pa cuida medico na 
Aruba. El a menciona cu loke 
a sali afo di biaha di e acuerdo 
di cuido aki tabata cu mester 
reforsa e prome liña di cuido, 
busca mas dokter di cas. 


El a splica cu pa mitiga e 
problema aki loke nan a haci 
ta habri un HOED na ImSan, 
cu ta consisti di cinco dokter 
di cas bou un dak, a habri 
un HOED na Piedra Plat, a 
percura pa tin mas prakti- 
jkondersteuners pa asisti e 
dokternan di cas y reciente- 
mente a ekipa e dokternan di 
cas cu praktijkondersteuners 
pa atende cu e problemanan 
di salud mental. 


“Nos ta consciente cu e ke- 
honan t’ey, e kehonan ta hopi 
y nos ta haci loke nos por pa 
mehora e calidad di cuido pa 
e ciudadanonan,” e manda- 
tario a remarca. 

Red Arubiano di Prensa Profesional (RAPP) a haci un 
debut exitoso cu Caribbean Journalism Seminar 2024 


Diabierna atardi a tuma 
luga na Impact Hub Aru- 
ba e prome edicion di ‘Ca- 
ribbean Journalism Semi- 
nar 2024’ cual a sirbi di 
escenario pa e lansamento 
di e prome asociacion di 
periodistanan profesional 
na Aruba ‘Red Arubia- 
no di Prensa Profesional 
(RAPP)’ y a conta cu e 
presencia di un invitado 
internacional 
specialisa 
den periodismo investiga- 
tivo. 


Durante e seminario a conta 
cu un sala yen di periodista y 
invitadonan special cu kier a 
haya sa un poco mas di e tem- 
anan presenta durante prome 
evento di Red Arubiano di 
Prensa Profesional (RAPP) 
cu tabatin e participacion di 
speakernan special manera: 


Luis Anibal Villegas: Ken a 
eherce como periodista na 
Aruba, na e momentonan aki 
ta traha como freelance y ta 
studiante di Ley na UVA na 
Hulanda, Villegas a presenta 
“Lob-generator” un herment 
pa habitantenan di e islanan 
di Reino Hulandes por solic- 
ita informacion publico mas 
facil. 


Villegas, ken a traha pa Bon 
Dia Aruba tambe y ta esun cu 
a bin cu e reapertura di e caso 
di Poentje castro, a trece di- 
lanti cu esaki ta un herment 
hopi valioso pa periodistanan 
y publico en general cu kier 
haya sa mas tocante infor- 
macion cu mester ta publico 
como por ehemplo: Contract 
di Eagle LNG, exploracion di 
gas na Aruba y entre otro, e 
investigacion cu e mes ta ha- 
ciendo pa cu Hotel Secret’s 
na Baby Beach. 


Marlon Kock ta un UX ex- 


pert cu a elabora riba “Inteli- 
gencia Artificial y con period- 
istanan por us’e manera un 
‘timemachine cu ta yuda den 
e produccion”. 


Carla Minet (Keynote Speak- 
er): 
Ta un periodista investigativo 
cu a participa den investiga- 
cionnan importante manera 
Panama, Pandora y Paradise 
Papers, e ta fungi como di- 
rector ehecutivo di Centro 
Investigativo de Periodismo 
na Puerto Rico y a presenta 
e tema “Retonan y Opor- 
tunidadnan pa periodistanan 
den Caribe”. Akinan Minet 
a splica e scenario actual na 
diferente pais den Caribe y 
e retonan cu periodistanan ta 
topa. 


Red Arubiano di Prensa Pro- 
fesional (RAPP) ta un or- 
ganisacion ‘non-profit’ cu a 


ser crea recientemente y cu 
ta dedica na stimula e practica 
liber di periodismo y stan- 
dard di comportacion etico. 


E organisacion a establece su 
mes oficialmente como un 
asociacion siguiendo e guian- 
an etico di e Asociacion di Pe- 
riodistanan Hulandes (NVJ) 
y ta enfoca riba e periodista 
profesional como individuo 


E mision di RAPP ta pa em- 
podera tur periodista na Aru- 
ba a traves di derecho, edu- 
cacion, y un compromiso na 
reporta eticamente, promovi- 
endo un comunidad unda 
profesionalnan di media por 
colabora, innova, y mantene 
e standardnan mas halto di 
periodismo. 


RAPP tin e vision cu den 
futuro prensa lo ta liber, re- 
sponsabel y un refleho di 
e diversidad di e bosnan di 
Aruba. 


E compas etico di RAPP ta 
guia pa cinco principio fun- 
damental di periodismo eti- 
co: 


1. Berdad y precision:Semper 
mester para pa precision, 
duna tur e hecho relevante cu 
tin, y sigura cu nan a ser veri- 
fica y ta confiabel prome cu 
publicacion. 
2. Independencia: Periodis- 
tanan mester ta e bos inde- 
pendiente; no mester actua, 
formal of informalmente, na 
nomber di interesnan spe- 
cial ya sea politico, corpora- 
tivo, of cultural. Mester evita 
conflictonan di interes y ase- 


gura transparencia den afili- 
acionnan. 


3.Honestidad y Imparciali- 
dad: Reporta imparcial ta 
construi confiansa y seguri- 
dad. Mester busca, selecta, y 
edita noticia di manera husto 
a la ves protehando fuent- 
enan confidencial. 


4. Responsabilidad: Ora cu 
ta comete eror mester coregi 
esaki y e coreccion mester ta 
sincero, no cinico. 


5. Lealtad na Publico: Sir- 
bi interes publico y pone e 
necesidad di e audiencia na 
prome lugar. 


For di januari, e fundadornan 
di RAPP Melissa Stamper 
ken ta un periodista freelance 
y tabata fungi como hefe di 
redaccion na Amigoe algun 
aña pasa conhuntamente cu 
Andreina Morillo ken tin 
mas cu 6 aña trahando como 
redactor na Bon Dia Aruba y 
Yorleny Oduber cu ta traha 
na Diario pa mas cu 20 aña, 
a bin cu e idea di crea un col- 
ectivo pa asina profesionalisa 
prensa na Aruba cu ta hopi 
necesario. Nan a reuni fre- 
cuentemente pa asina yega na 
un vision conhunto y asina a 
nace RAPP cu e obhetivo di 
trata e desafionan actual den 
e sector di prensa na Aruba. 


E fundacion di e organisacion 
ta refleha un compromiso pa 
promove excelencia period- 
istico, preparando e caminda 
pa un ambiente profesional 
cu mas cohesion y mas inclu- 
sivo. 

Minister di Transporte a tene dialogo cu companianan di UTV y ATV pa 
prepara pa proceso di transformacion 


E problema di UTVs y 
ATVs ta uno cu desde 
varios aña ta existi un 
necesidad pa atende cune. 
E daño y impacto riba nos 
naturalesa ta inmenso, e 
peliger y cantidad di acci- 
dentenan ta hopi preocu- 
pante y e keho y molester 
di esnan cu ta sintinan mes 
afecta ta subi cada dia. 


A instala un Comision multi- 
disciplinario 
consistiendo 
di diferente departamento y 
stakeholders, manera DNM, 
DTP, DIP, DTI, DOW, ATA, 
DWJZ, DIMP y KPA pa asi- 
na sondea e posibilidadnan y 
yega na un conseho. E con- 
seho di e comision a ser pre- 
senta den conseho di minister 
dia 13 di augustus 2024. Tin 
retonan basta grandi mirando 
cu e ta un tema compleho y 
teniendo cuenta cu tur e ley- 
nan existente. Mientrastanto 


a instala tambe un taskforce 
multidisciplinario pa asina 
eherce e control y a baha e 
cantidad di vehiculonan den 
un caravana na un maximo di 
10. 


Un sub-comision di DNM, 
DOW y DIP a dialoga y in- 
ventarisa cu varios di e com- 
panianan. Ta remarcabel pa 
bisa cu un mayoria ta consci- 
ente cu e posibel daño na nos 


naturalesa, e peligernan pa e 
usuario y tin comprension pa 
e molester cu ta ser causa na 
habitantenan riba e ruta. 


Durante dialogo cu a tuma 
luga diabierna mainta cu e 
companianan, Minister di 
Transporte, Ursell Arends y 
su ekipo a trece su proposi- 
cionnan dilanti basa riba e 
consehonan di e comision 
como tambe su puntonan di 


bista pa un periodo di transi- 
cion exitoso. 


E fase transitorio lo tuma luga 
pa e proximo 3 aña, cumin- 
sando 1 di januari 2025 y lo 
termina na 2028, den cual 
e vision ta cu den 2028 tur 
compania a cambia nan activ- 
idad pa uno cu ta den harmo- 
nia cu naturalesa. Entrante 1 
di januari 2025, lo apunta tres 
ruta alternativo, regula des- 
orden y velocidad, y alabes 
crea espacio di regeneracion 
di areanan di naturalesa afec- 
ta (natuurgebieden y natuur 
en landschap). Pa 2026 lo 
pone fondonan disponibel 
pa “micro transition loans”, 


unda companianan chikito 
por aplica pa yuda cu e tran- 
sicion pa un otro negoshi. Pa 
sigui incentiva e transicion di 
e sector lo traha cu program- 
anan di certificacion den cual 
ta reconoce companianan cu 
a demostra boluntad y cu- 
rashi pa cuida nos naturalesa 
y alabes stimula actividadnan 
diferente. 


A palabra cu esnan presente 
cu e proposicionnan lo ser 
publica dia 24 di september 
2024 riba publico.aw bou di e 
categoria -consulta- pa asina 
companianan por duna nan 
punto di bista por escrito. 


Lider di fraccion di MAS drs. Marisol 
Tromp: 
Porfin mr. Xiomara Maduro 
a admiti! 


“Despues cu nos Minister 
di Finanzas, mr. Xiomara 
Maduro a dirigi tanto 
insulto den direccion di 
lider di fraccion di MAS, 
drs. Marisol Tromp djis 
pasobra 
parlamentario 
Marisol ta haciendo su 
trabao 
como 
miembro 
di Parlamento di Aruba, 
porfin Minister Maduro 
a admiti den prensa loke 
ex-Secretario di Estado 
Van Huffelen a indica 
net prome cu el a baha, y 
tambe loke parlamentario 
Marisol Tromp tin varios 
luna ta bisa: e maneho fi- 
nanciero di Minister Mad- 
uro ta zwak. Pues beter 
laat dan nooit!” 


Esaki tabata palabranan di 
parlamentario di MAS, Mari- 
sol Tromp, den un comuni- 
cado di prensa weekend ulti- 
mo. El a continua bisando cu 
como Minister di Finanzas pa 
shete (7) aña largo el a logra 
di entrega solamente dos (2) 
cuenta anual di Pais Aruba 
(jaarrekening), esunnan di 
2017 y 2018. E hecho aki ta 
mina e derecho di Parlamen- 
to pa haci su trabao di con- 
trol (na tempo) y pues wak 
unda berdaderamente tur e 
placa a bay. Importante ta, cu 
e jaarrekening di Pais so por 
confirma e suma di e famoso 
‘surplus’ oficialmente. 


Den su ultimo video cual el 
a manda prensa, e minister 
a indica cu tur kwartaal por 
haya riba e website di gobier- 
no, e asina yama ‘uitvoering- 
srapportage’. Esaki ta un doc- 


umento financiero ‘politico’ 
cu mester wordo entrega na 
CAft seis (6) siman despues 
di e final di cada kwartaal. 
Ademas e documento aki no 
ta pasa door di e control nec- 
esario, manera ta e caso cu un 
jaarrekening. 


E problema ta cu e uitvoer- 
ingsrapportage hopi biaha 
ta laat y e asina yama ‘wet- 
telijke deadline’ pa entrega 
cada uitvoeringsrapportage a 
wordo viola den 2023 y 2024 
enormemente. Aki ta papia di 
un retraso di entre 2 pa 4 luna 
laat cada bes, cual ta reduci e 
habilidad di Parlamento pa 
controla gobierno na tempo. 
Esaki segun carta di CAft di- 
rigi na gobierno dia 10 di juni 
2024. 


Pues por conclui cu Minis- 
ter Xiomara Maduro asina ta 
confirma cu su maneho fi- 
nanciero ta zwak debi na su 
falta di accionnan necesario y 
incumplimento di su prome- 
sanan pa fortifica su departa- 
mentonan, segun e comuni- 
cado di Tromp. 

Kier kima caloria? Subi trapi por ta e ehercicio mas efectivo 


(AP) — Si bo kier baha 
peso y kier haya un mane- 
ra nobo pa hacie, subi tra- 
pi como ehercicio regular 
– of djis agrega algun trapi 
pa dia – por ta pa bo. Si 
ta accesible investigacion 
ta mustra cu esaki ta mas 
efectivo cu cana riba piso 
normal. 


“En general, ta un hecho cu 
subi trapi ta pone bo fit mas 
lihe y ta consumi mas calo- 
ria,” segun Lauri van Houten, 
vice-presidente di Federacion 
Internacional di Skyrunning, 
cu ta supervisa un variedad 
amplio di disciplina involuc- 
rando ascenso vertical. 


Esaki ta inclui disciplina 
manera core riba montaña 
mas cu 2mil meter di hal- 
tura, of eventonan manera 
Campeonato 
Mundial 
di 
Subi Trapi. 


E competencianan aki ta pa 
hende hopi fit, pero aki nos ta 
papia di agrega algun minuut 
di subi trapi como un rutina 
diario y genera consciencia 
tocante su efectividad pa tur 
edad. 
“Con hopi caloria bo ta bay 
kima ta e pregunta cu tur 
hende kier sa,” Van Houten a 
bisa. “Aki tin e bon noticia: e 
gasto general di energia di e 
ehercicio ta depende riba bo 
peso. Pues, mas pisa bo ta, 
mas bo ta bay kima.” 


Subi trapi ta kima caloria – 
lihe 
Investigacion ta mustra cu 
bo ta kima como 20 biaha 
mas caloria subiendo trapi 


cu canando. Hasta bahando 
trapi bo ta kima como cinco 
biaha mas, e musculonan tra- 
hando pa slow e descenso di 
e curpa. Esaki por ta tur loke 
bo mester sa si bo ta purban- 
do di baha peso. 


Dr. Alberto Minetti, fisiologo 
y biomecanico na Universi- 
dad di Milan, a haci investig- 
acion extenso di locomocion 
humano – incluyendo subi 
trapi. “E ta un ehercicio cu 
tur hende por haci,” Minetti 
a bisa AP. “Bo semper tin un 
trapi cerca – gratis compara 
cu gym.” 


Minetti a haci e calculacion pa 
splica con subi trapi ta asina 
efectivo pa kima caloria den 
un tempo cortico. “Pa move 
un kilogram di masa corporal 


riba un meter horizontal, bo 
ta gasta 0.5 caloria,” el a bisa. 
“Si bo move 1 kilogram di 
masa corporal verticalmente 
riba trapi, e ta 10 caloria. Pues 
ta 20 biaha e cantidad di calo- 
ria moviendo verticalmente 
en bes di horzontalmente.” 


Educa como dokter, Minetti 
a pasa su carera den inves- 
tigacion en bes di tratando 
pashent. El a sugeri “check 
bo velocidad” pa e beginners 
cu no ta asina jong. E ta haci 
su propio subida di trapi na 
su residencia riba tercer piso 
na Milan. El a bisa cu hopi 
biaha e ta tuma respiracion 
profundo prome cu subi, cu 
ta lag’e sinti mas fresh ora e 
yega e top. 


Den un estudio cientifico, 


Minetti a haci e punto cu usa 
e brasa den subi trapi ta agre- 
ga poder. Handrail ta ofrece 
seguridad tambe. E journal ta 
nota cu handrail ta disponible 
na mayoria di trapi den sky- 
scraper, cu ta maximisa “e 
masa muscular involucra, y 
consecuentemente, e poder 
mecanico/metabolico di e 
ascenso” door di involucra 
e brasanan. “Nan ta muscu- 
lonan relativamente chikito 
den brasa, pero miho cu 
nada,” Minetti a bisa. 
Un bentaha grandi di subi 


trapi ta cu no ta tuma mucho 
tempo. Ta facil pa construi, 
agregando algun trapi cada 
dia of siman, y ta mehora ba- 
lans. E desbentaha, ta cu no ta 
hopi bunita, particularmente 
riba edificionan halto. 


Por incorpora subi trapi den 
bo rutina diario 
Yuri Yoshizumi a gana e divi- 
sion femenino aña pasa den 
Campeonato 
Mundial 
di 
Subi Trapi na su ciudad natal, 
Osaka, Hapon. Tabata trata 
di un subida di 285 meter – 
1,610 trapi – cu el a completa 
den 10 minuut, 20.06 sec- 
onde. 


“Subi trapi ta un sport facil 
pa beginners y publico gen- 
eral cuminsa adopta,” Yoshi- 
zumi a bisa AP den un email. 
“Atletanan elite ta pusha nan 
mes hopi duro, pues ta hopi 
dificil. Pero ta bon pa bo pa 
reforsa bo musculonan y bo 
sistema cardiovascular den 
un tempo cortico.” 


El a agrega cu otro bentaha, 
particularmente bibando den 
un metropolis grandi manera 
Osaka, ta cu “ta posible pa 
hacie den e ciudad.” 
“Djis usa e trapi en bes di ele- 
vator of escalator den stacion 
di subway y tiendanan grandi 
ta un bon manera pa haci un 
tiki ehercicio,” el a bisa. 

Interupcion di coriente ta bolbe interumpi biahero na Aeropuerto Prinses 
Juliana na Sint Maarten 


(TheDailyHerald) – Di- 
asabra, Aeropuerto Inter- 
nacional Prinses Juliana 
un biaha mas a cay den 
scuridad, 
lagando 
bia- 
heronan trapa y frustra. 


“E problema recurente aki ta 
genera duda serio riba e con- 
fiabilidad di nos suminsitro 
electrico y mantencion di in- 
frastructura di aeropuerto,” 
segun parlamentario Omar 
Ottley. 


Ottley a expresa su frustra- 


cion, cuestionando si e fayo 
di generator di aeropuerto ta- 
bata pa motibo di interupcion 
frecuente of falta di man- 
tencion. “E situacion aki ta 
inaceptable,” el a bisa. “Aero- 
puerto ta e prome punto di 
contacto pa hopi bishitante, 
y e interupcionnan aki no 
solamente ta interumpi op- 
eracion pero ta daña nos rep- 
utacion como un destinacion 
turistico di prome nivel.” 


Impacto di e interupcionnan 
aki ta bay mas leu cu e incon- 


veniencia di retraso di vuelo 
y interupcion di operacion, 
Ottley a remarca. “Ta crea un 
experiencia di biahe negativo 
cu por disuadi futuro bishi- 
tante di scoge Sint Maarten 
como nan destinacion.” 


“Nos mester sigura cu nos 
infrastructura por cumpli cu 
e demanda poni riba dje,” 
Ottley a agrega, haciendo un 
yamado riba gobierno y com- 
pania di utilidad GEBE pa 
atende cu e problemanan aki 
inmediatamente. 


Prome minister di Corsou a reuni cu Papa Francisco den Vaticano 


(CuraçaoChronicle) 
– 
Prome minister Gilmar 
Pisas a keda ricibi pa Papa 
Francisco den Vaticano di- 
aranson ultimo. Compaña 
pa obispo Luis Secco di 
Willemstad y pastoor Cur- 
tis Meris, Pisas a atende e 
reunion pa discuti reforsa 
laso entre gobierno Cura- 
soleño y Iglesia Catolico. 


E enfoke principal di e discu- 
sion tabata riba e desaroyo di 
pueblo di Corsou y maner- 
anan den cual iglesia y gobi- 
erno por colabora pa logra e 
meta aki. 


Ademas di reuni cu e Papa, 
Pisas a tene discusion cu 


cardenal Michael Czerny y 
arsobispo 
Paul 
Gallagher. 
E combersacionnan a cubri 
asuntonan global critico, in- 
cluyendo pobresa, cambio 
climatico y migracion, enfati- 
sando e importancia di accion 
colectivo. 


E bishita ta marca e di dos 
biaha cu un prome minister 
di Corsou a keda ricibi pa 
un Papa. Ex-prome minister 
Ben Whiteman tabatin un 
reunion similar na 2015. E 
colaboracion andando entre 
Corsou y Vaticano ta resalta e 
significado di e discusionnan 
aki den duna forma na politi- 
canan futuro pa desaroyo di e 
isla. 


E fiesta di despedida di ex prome minister Rutte a costa 150 mil euro, 
cinco biaha mas hopi di loke ta permiti 


(nltimes.nl) - Despues di 
diescuater aña den fun- 
cion, ex prome minister 
Mark Rutte a celebra su 
despedida, locual no taba- 
ta barata. Segun facturan- 
an pidi pa e team di re- 
daccion di RTL Nieuws, e 
fiesta di despedida a costa 
alrededor di 150 mil euro. 
Esey ta nifica cu e gas- 
tonan di e celebracionnan 
tabata cinco biaha mas 


halto cu loke ta permití pa 
un fiesta di despedida pa 
un minister of secretario 
di estado, esta 30 mil euro. 


E fiesta di despedida di Rutte 
a wordo cualifica manera un 
fiesta ‘super cool’ riba beach 
cu a tuma luga na un beach 
club na Scheveningen. Un 
fiesta grandi cu alrededor di 
1.400 invitado di politica y 
medionan di comunicacion. 


E fiesta exclusivo aki tabata 
inusualmente caro. Mester a 
paga un total di 145.625,59 
euro pa decoracion, horeca, 
un banda live y decenas di 
controladornan di trafico. 
Banda di e fiesta grandi, ta- 
batin tambe un fiesta di des- 
pedida chikito y intimo, cu 
Rutte a yega di tene anteri- 
ormente den su propio min- 
isterio. E gastonan pa esaki a 
suma 5.442,27 euro, segun 
RTL Nieuws. 


E ministerio di Rutte, min- 
isterio di Asuntonan Gen- 
eral, te aworaki a surpasa e 
presupuesto usual di 30 mil 
euro. Riba e pregunta di 
RTL Nieuws con por a haci 
gastonan asina exorbitante, e 
ministerio a contesta cu nor- 
malmente e tin un guia pa e 
gastonan di e despedida di 
miembronan di gabinete, in- 
cluyendo e prome minister. 


“Por ehempel, si un minister 
tin mas cu un periodo den 
funcion y no tabatin ningun 
reunion di despedida mien- 
trastanto (…) Den 14 aña, el 
a traha cu hopi hende, tanto 
paden como pafo di ministe- 
rio di Asuntonan General.” 


"Ta pesey a scoge pa dos re- 
union di despedida separa: 
un reunion di despedida in- 
terno na ministerio di Asun- 
tonan General pa e emplead- 
onan actual. Y un despedida 
amplio den un tent di lama pa 
1.400 invitado, manera em- 
pleadonan di Camara di Rep- 
resentantenan, chauffeurnan, 
politiconan , trahadonan di 
seguridad, politiconan, pe- 
riodistanan y ex funciona- 
rionan publico. E suma total 
ta inclui, ademas di huur pa 
e localidad y catering, e gas- 
tonan pa medidanan adicio- 
nal di seguridad necesario pa 
e fiesta di despedida externo, 


manera controladornan di 
trafico y baricadanan,” un vo- 
cero di e ministerio a bisa. 


Pero no tabata Rutte su min- 
isterio so a coba hundo den 
su saco pa fiestanan di despe- 
dida. Na di dos luga ta e min- 
isterio di Enseñansa, Cultura 
y Ciencia, cu a gasta un total 
di 82.500,21 euro na e fies- 
tanan di despedida pa e tres 
ministernan, Fleur Gräper, 
Gunay Uslu y Robbert Di- 
jkgraaf. Esaki ta nifica cu cada 
fiesta di despedida a costa 
27.500,07 euro. 


E ministerio cu a gasta menos 
placa na fiestanan di despe- 
dida di su ministernan tabata 
Ministerio di Finanzas. E gas- 
tonan pa e fiestanan di despe- 
dida di e cuater ministernan 
a suma na 31.943 euro cu ta 
7.984 euro pa minister, RTL 
Nieuws ta informa. 

Menos di mil persona a protesta contra Gabinete di PVV na Amsterdam 


(NLTimes) – Centenares 
di persona a protesta na 
Amsterdam 
ayera 
con- 
tra e “Gabinete di PVV.” 
E organisacion ta declara 
cu menos di mil persona a 


participa den e demostra- 
cion. 


“E gabinete di PVV aki kier 
declara un “crisis di asilo,” 
pero bao Rutte, intencional- 


mente a reduci e cantidad di 
lugarnan di shelter. Pa deca- 
das, sosten pa shelter decente 
a keda mina pa racismo. Ta 
p’esey nos ta bisa: refugiado 
ta bon bini,” segun vocero 
Ewout van den Berg di or- 
ganisacion 
Platform 
Stop 
Racism and Fascism. 


Despues di algun discurso, e 
activistanan a reuni na Spui 
y a marcha na monumento 
Dokwerker riba Jonas Daniel 
Meijerplein. Algun partici- 
pante tabatin borchi di pro- 
testa, otronan bandera, in- 
cluyendo di Palestina. Tambe 
a grita slogan. 


Segun e organisacion social, 
Gabinete di PVV ta presenta 
un “peliger pa nos idealnan di 
solidaridad y husticia pasobra 
e gobierno aki ta bay com- 
promete su mes na destrui e 
idealnan aki.” Ademas, Plat- 


form Stop Racism & Fascism 
ta acusa e gobierno actual di 
destrui servicio social y di bi- 
enestar y destrui politica di 
clima y derechonan humano. 


Minister di Asilo, Marjolein 
Faber kier declara un crisis 
di asilo pa tuma medida mas 
estricto den termino corto pa 
reduci e fluho di solicitante 
di asilo. E propuesta aki ta 
controversial, en parti paso- 


bra ta cuestiona si e ta per- 
misible legalmente. Un crisis 
di asilo mester ta relaciona 
na un situacion excepcional, 
manera un guera of desaster 
natural. 


Segun documentonan pu- 
blica diahuebs, oficialnan di 
ministerio di Interior ta bisa 
cu declara e crisis di asilo lo 
ta “democratica- y constitu- 
cionalmente inaceptable.” 


100 municipio ta crea facilidadnan 
nobo pa solicitantenan di asilo a 
pesar di ley di distribuicion 


(nltimes.nl) - A pesar di 
e ley di distribuicion di 
asilo, mas o menos 100 
municipio na Hulanda 
a cuminsa lanta luganan 
adicional di recepcion pa 
solicitantenan 
di 
asilo. 
Esakinan ta localidadnan 
temporal ef e desaroyo 
di casnan permanente pa 
solicitantenan di asilo cu 
mester wordo construi, 
Telegraaf ta informa. 


Bou di e ley di distribuicion 
di asilo, autoridadnan lokal 
mester crea alrededor di 96 
mil luga di recepcion pa so- 
licitantenan di asilo pa mi- 
tar di 2025. Aunke Gabinete 
Schoof ta tratando actual- 
mente pa implementa un ley 
di asilo di emergencia, e mu- 
nicipionan ta sigui pa dilanti 
cu e plannan di gobierno 
bieu y a buscando refugionan 
nobo. 


E municipionan no por war- 
da mucho pa e regulacionnan 
estricto di asilo cu Gabinete 
PVV kier enforsa. Tur dia, e 
municipionan mester atende 
cu mas solicitante di asilo 
y purba di haya un luga pa 
nan den e centronan di re- 
cepcion. "Na e momentonan 
aki, e reglamentonan estricto 
di asilo cu Gabinete a prim- 
inti ainda no ta na vigor, y 
ainda hende ta bin Hulanda. 
Hecho ta cu ya caba nos tin 
un problema grandi di re- 
cepcion," 
Jorrit 
Eijbersen 
(VVD), alcalde di Hellen- 
doorn , a bisa na Telegraaf. Su 
municipio tambe ta trahando 
riba un centro nobo pa solici- 
tante di asilo. 


Hellendoorn no ta e unico 
municipio cu ta trahando riba 
construccion di centronan di 
recepcion nobo. Wijchen na 
Gelderland tambe lo con- 
strui un centro di solicitante 
di asilo pa 300 persona, y un 
azc nobo mester habri na En- 
schede pa fin di aña. 


Otro municipionan ta biran- 
do creativo y en bes di con- 
strui, nan ta concentra riba 
converti edificionan cu ta 
bashi of cu no ta den uso. Na 
Venlo, por ehempel, e mon- 
asterionan anterior mester 
wordo converti pa acomoda 
600 solicitante di asilo. 


Ademas, alrededor di 300 
solicitante di asilo lo wordo 
acomoda den un edificio di 
oficina bashi na Haarlem for 
di fin di 2024, y un oficina 
di belasting na Alkmaar lo 
wordo converti den un refu- 
gio di emergencia. Mas espa- 
cio ainda mester wordo crea 
na Amsterdam: alrededor di 
1.500 solicitante di asilo por 
wordo acomoda riba e barco 
MS Galaxy. 


Sinembargo, algun muni- 
cipio ta posponiendo nan 
plannan of simplemente no 
ta haci nada debi na e leynan 
di asilo plania di e gabinete 
nobo. E municipio di West- 
land, por ehempel, no a haci 
ningun esfuerso pa lanta un 
centro nobo pa solicitante di 
asilo desde cu e leynan di dis- 
tribuicion a keda introduci. E 
motibo ta cu e municipio ta 
pendiente pa wak kico ta bay 
pasa cu e ley di reparticion. 
Pesey no tin urgencia pa con- 
strui shelternan nobo. 

Argentina: Gobierno a anticipa cu lo tin cortamento di coriente 
programa durante zomer 


(Infobae) – Hefe di gabi- 
nete, Guillermo Francos, 
ayera a anticipa cu du- 
rante zomer lo tin inter- 
upcion di coriente pa mo- 
tibo di e demanda halto y 
a bisa cu e ministerio di 
energia ta trahando riba 
un skema pa diagrama di 
antemano un skema pa in- 
terupcionnan di e servicio 
electrico. E oficial a culpa 
Kirchnerismo pa e falta di 
inversion y e retraso den e 
tarifanan. 


“Ta supone cu si yega un 
zomer di temperatura halto, 
lo por tin un demanda hopi 
halto pa coriente y lamenta- 
blemente no a bin inversion 
den e ultimo temponan, loke 
ta nifica cu lo tin falta di gen- 
eracion y lo mester programa 
algun cortamento, special- 
mente haciendo algun acuer- 
do cu e sectornan productivo, 
sectornan industrial,” asina e 
Hefe di Gabinete a indica. 


Francos a sostene cu esaki ta 
un di e tantisimo probleman- 
an cu gerencia di Javier Milei 


a hereda: “E ta un situacion 
cu tin añanan andando y cu 
mester atende seriamente. 
Mi ta kere cu mester haci in- 
versionnan, naturalmente. Y 
bo mester enfrenta eventuali- 
dadnan, un no por ta someti 
na improvisacion,” el a agrega 
den dialogo cu Radio Mitre. 


E hefe di e ministernan tam- 
be a defende aumentonan di 
tarifanan y a declara cu lo ta 


necesario pa sigui “honesto” 
e costo di servicio pa reduci 
subsidio y cu esaki, conse- 
cuentemente, ta yuda baha 
inflacion: “Si tarifanan no 
subi, e costo tin cu ser paga 
door di Estado. Semper mes- 
ter paga e costo di operacion, 
si e consumidor no paga esa- 
ki, Estado tin cu pag’e, paso- 
bra sino e generadornan lo no 
genera. Si no tin un genera- 
cion rasonabel, obviamente 


no por pidi ningun hende 
inversion tampoco,” el a bisa. 


Y el a agrega: “Mester au- 
menta e tarifa pasobra si Es- 
tado no mester subsidia y e 
politica di Estado ta pa caba 
cu subsidio pa no mester 
genera debe, no mester gen- 
era emision y finalmente no 
mester genera inflacion, cu ta 
e obhetivo fundamental di e 
gobierno.” 


Na comienso di september, 
Infobae a anticipa cu go- 
bierno ta trahando riba un 
resolucion di Ministerio di 
Energia pa tin un “plan di 
emergencia” pa e servicio di 
coriente. 


E meta ta pa mitiga e riesgo- 
nan di interupcion masivo 
di coriente durante e zomer 
binidero. E mapa di caminda 
lo contempla accionnan di 
termino cortico y largo. 


E riesgo di blackout no ta algo 
nobo na Argentina, pero e ta 
genera miedo den oficinanan 
oficial debi na e posibel im- 
pacto politico cu scarsedad 
di suministro lo tin despues 
di e aumento fuerte di tarifa- 
nan cu a keda aplica e aña aki. 
Hasta a surgi disputanan en- 
tre funcionarionan den e area 
economico, y tanto e compa- 
nianan di transporte como di 
distribucion ta señala cu ta un 
problema den e generacion 
cu ta “surpasa” nan. 


Dos stranhero captura na Medellin pa crimen relaciona cu explotacion 
sexual di mucha 


(Infobae) – Danki na un 
yamada di ciudadano, auto- 
ridadnan di Medellin a logra 
captura un ciudadano Pe- 
ruano envolvi den un caso di 
explotacion sexual di menor- 
nan di edad. E homber a 
ser gara den flagrante delito 
despues di a ofrece 200.000 
peso na un menor di edad pa 
tene relacion sexual, segun 
alcalde Federico Gutierrez a 
informa. 


E operacion aki cu a envolvi 
Polis di Mucha y Adolescente 
y Ministerio Publico, a haci 
posibel pa realisa e detencion 
y garantisa proteccion di e 
menornan envolvi. 


E sitio di e incidente a keda 
cera mesora como parti di e 
medidanan administrativo, e 
ruta pa restaura derechonan 
a keda activa pa e dos menor 
cu a haya hunto cu e acusa- 
donan. 


E trabou coordina entre e au- 
toridadnan a permiti e hues 
encarga pa legalisa e captura 
y dicta e medida di seguridad 
den un instalacion di prison 
pa e detenido. “Un hues di e 
republica, danki na e trabou 
coordina entre e polis di in- 


fancia y adolescente y fiscal, a 
legalisa e captura y a impone 
riba e tema aki e medida di 
seguridad den un estableci- 
mento di prison,” Federico 
Gutierrez a confirma. 


Alcalde Gutierrez a destaca 
cu proteccion di menornan 
di edad ta un prioridad den 
e ciudad y cu detencionnan 
relaciona 
cu 
explotacion 
sexual y comercial di mucha 
y adolescentenan a aumenta 
mas cu 160% durante 2024. 
Tambe el a enfatisa e crece- 
mento di casonan cu ta en- 


volve ciudadanonan stranhe- 
ro, cu a aumenta pa 1.000%. 
“Nos lucha contra explota- 
cion sexual y comercial di 
mucha y adolescentenan ta 
sigui. Nan proteccion ta nos 
prioridad,” Gutierrez a bisa. 


E caso aki ta parti di un es- 
fuerso mas grandi pa combati 
rednan di explotacion cu ta 
opera den e region. Autori- 
dadnan a retira cu nan no ta 
busca solamente pa captura 
esnan directamente respon- 
sabel, pero tambe pa desm- 
antela e organisacionnan cu 


ta facilita e crimen aki. Ade- 
mas nan a haci un yamada na 
ciudadanonan pa sigui colab- 
ora y raporta cualkier activi- 
dad sospechoso cu por trece 
menornan di edad na peliger. 


Riba e mesun dia, den un 
serie di operativonan realisa 
na Medellin, Polis Metro- 
politano di e Valle de Aburra, 
hunto cu varios entidad di al- 
calde, a interveni den varios 
establecimento pa asina com- 
bati explotacion sexual den e 
ciudad. 


Durante e inspeccionnan aki, 
a haci un descubrimento alar- 
mante: a haya un ciudadano 
stranhero den un motel den 
compania di un menor di 
edad, loke a genera preocu- 
pacion profundo cerca auto- 
ridadnan local y ta reenforsa 
esfuersonan pa para e tipo di 
crimen aki. 


Secretario di Seguridad y 
Convivencia di Medellin, 
Manuel Villa Mejia, a con- 
firma presencia di un menor 
di edad den un di e motelnan 
interveni, aunke el a evita di 
duna mas detaye tocante e 
caso. E operacion aki ta forma 
parti di un strategia mas am- 
plio cu a intensifica e vigilan- 
cia den hotelnan, motelnan, 
hostalnan y residencianan 
den e ciudad, pa asina detecta 
posibel casonan di explota- 
cion sexual. 


“For di Oficina di Alcalde 
di Medellin nos a intensifica 
operacionnan hunto cu Polis 
Nacional di Turismo y otro 
entidadnan den hotelnan, 
motelnan, hostalnan y resi- 
dencianan den e ciudad,” Vil- 
la Mejia a splica, referiendo 
na e magnitud di e accionnan 
cu ta tumando luga. 

Proceso di rindimento di cuenta ta cuminsa na Cuba memey di crisis 
energetico y di alimento grave 


(CiberCuba) - E proceso 
di rindimento di cuenta 
di e delegadonan na nan 
electornan di base a cum- 
insa diabierna na Cuba y 
ta bay extende te cu dia 
20 di november memey di 
un crisis grave di energia y 
alimento cu ta intensifica 
e malestar di e cuidadan- 
onan. 


Suspendi aña pasa pa motibo 
di escasez di combustibel cu 
e regimen a alega, e eherci- 
cio di rindimento di cuenta 
cu a cuminsa ta pone den 
alerta e autoridadnan dilanti 
posibel manifestacionnan cu 
por tuma luga a causa di loke 
e regimen ta defini como 
“sistema democratico Cu- 
bano.” 


“E rindimento di cuenta di 
delegadonan ta e proceso po- 
litico mas importante di e aña 
aki, pa cual, for di e Conseho 
di Estado, a realisa un con- 
vocatoria. E delegadonan, e 
consehonan popular, e asam- 
bleanan nacional y municipal 
cu tur su comisionnan, y e 
departamentonan di atencion 
na e instancianan aki den e 
provincianan, a traha intens- 
amente,” Roberto Morales 
Ojeda, diputado pa e mini- 
cipio Cienfuegos, a sigura 
diabierna. 
Segun Granma, a pesar di e 
circumstancianan di e con- 


texto dificil den cual ta tuma 
luga e proceso aki, e diputado 
Morales Ojeda a defende e 
importancia di e intercambio 
democratico popular, for di 
cual mester sali solucionnan, 
“pasobra e sabiduria di e 
pueblo ta incalculabel.” Di 
mesun manera el a haci un 
yamada pa visualisa e proceso 
mediante e rednan social per- 
sonal di e electornan. 
Cu e pais pasando den loke 
por wordo considera e pio 
crisis di su historia den tur 
sector, e autoridadnan di e 


regimen tin miedo cu ta pro- 
duci debatenan autentico den 
e hurisdiccionnan y cu e ani- 
monan di e electronan bira 
mas intenso, motibo door di 
cual nan a ratifica cu e pro- 
ceso di rindimento di cuenta 
ta un instrumento clave pa e 
democracia socialista y revo- 
lucionario. 


Na maart 2017, e presidente 
di e Asamblea Nacional di 
Poder Popular e tempo ey, 
Esteban Lazo Hernandez, ta- 
bata subraya cu e reunionnan 


pa rindi cuenta ta espacio- 
nan importante pa reflexiona 
tocante con por promove e 
balornan revolucionario di e 
fayecido dictador Fidel Cas- 
tro. 


E rindimento di cuenta ta 
presenta pa e regimen Cu- 
bano manera un forma den 
cual e pueblo por participa 
den e ehercicio di gobierno. 
Sinembargo, e poblacion ta 
percibi e proceso manera un 
formalidad na cual nan ta 
asisti pa no señala nan mes y 


den cual e supuesto dialogo 
cu e delegado ta poco mas cu 
un pantomina politico. 


E percepcion di e poblacion 
den e dos añanan cu trans- 
curi desde e ultimo elecci- 
onnan legislativo ta cu e del- 
egadonan a ripiti e comporta- 
mento habitual den nan fun- 
cionnan dentro di e regimen 
Cubano: vota pa unanimidad 
y hustifica e problemanan 
socie-economcio cu e argu- 
mentonan habitual dicta pa e 
Palacio. 


Haiti: Violencia di gangnan ta extende na Haiti mientras mision di ONU 
tin falta di fondo, segun experto 


(DiarioLibre) - Un ex- 
perto di derechonan hu- 
mano di Nacionnan Uni 
a adverti diabierna ultimo 
cu e violencia di gangnan 
ta extendiendo na Haiti, 
mientras e mision res- 
palda pa ONU pa combati 
e delincuencia den e pais 
Caribense tin falta di fon- 
do y personal suficiente. 


E polis Haitiano ta sigui tin 
falta di e capacidad logistico 
y tecnico necesario pa e lucha 
contra e gruponan arma cual- 
nan, segun William O’Neill, 
ken a bishita e pais e siman 
aki, ta invadiendo teritori- 
onan nobo na medida cu ar- 
manan di candela y municion 
ta drenta e pais a pesar di e 


embargo nacional. 


“E 
consecuencianan 
hu- 
manitario ta dramatico,” el a 
bisa y a adverti di e inflacion 
drastico, e falta di insumo- 
nan basico y desplazadonan 
interno, cualnan ta aumenta 
ainda mas e vulnerabilidad di 
e poblacion, particularmente 
di mucha- y muhenan. 


For di april te cu fin di juni, 
por lo menos 1.379 persona 
a muri of a resulta herida na 
Haiti y otro 428 a wordo se- 
cuestra, segun ONU. 


Mientras tanto, por lo menos 
700 mil persona a keda sin un 
hogar den e ultimo añanan 
debi na e persistencia di e 
violencia di gruponan arma 
na e capital, Puerto Principe, 
y mas leu, mas di e mita di e 
muchanan, O’Neill ta afirma. 


El a bisa cu e la a papia cu e 


hefe di e polis Haitiano, Ra- 
meau Normil, ken a bis’e cu 
nan ta conta cu solamente 
cinco mil agente pa un pais 
cu mas di 11 miyon di habi- 
tante. “Ta imposibel brinda 
seguridad,” O’Neill a afirma 
cu Normil a bis’e. 


O’Neill a señala cu e pobla- 
cion di Haiti tin falta di tur 
cos y a agrega cu e autoridad- 
nan mester rindi cuenta pa 
lucha contra e corucpion y e 
mal gobernacion cu ta sigui 
sumergi e pais den un crisis 
humanitario sin precedente. 


El a adverti cu e mision actu- 
al, dirigi pa 400 polis Keniano 
cu a yega Haiti na final di 
juni, a desplega menos di un 
cuarta parti di e contingente 
cu nan a priminti. “E ekipo 
cu nan a ricibi no ta adecua 
y su recursonan ta insufici- 
ente,” O’Neill a afirma. 


Washington ta considerando 
un operacion di manteni- 
mento di paz di ONU na 
Haiti manera un forma di 
garantisa e finaciamento y e 
ekipo di personal pa e mision 
dirigi pa Kenia, mientras cu 
ONU a pone presion pa haya 
mas fondo pa e mision actual. 


E poblacion di Haiti ta sigui 
sufri e violacion di tur nan 
derechonan humano di parti 
di e gruponan arma, mientras 
e polis local y e forsa interna- 
cional di seguridad tin falta 
di recursonan pa stopnan, 
O’Neill a alerta. 


“E poblacion ta sigui sufri 
e violacion di tur nan dere- 
chonan humano. E violencia 
sexual, usa manera un arma 
pa e gruponan arma pa con- 
trola e habitantenan, a au- 
menta drasticamente den e 
ultimo lunanan,” O’Neill a 
señala. 

Catherine, Prinses di Wales, 
a haci prome presentacion 
publico despues di 
tratamento pa cancer 


(AP) — Catherine, Prins- 
es di Wales, a haci su 
prome presentacion pu- 
blico ayera desde cu el a 
anuncia cu el a completa 
kimoterapia y lo bolbe na 
algun deber publico. 


Catherine y su esposo, Prins 
William, a ser mira ayera 
atendiendo misa cu Rey 
Charles III y Reina Camilla 


Ray J ta bisa cu el a bay fiestanan di Diddy, 
pero no a mira comportamento criminal 


(TMZ) – Ray J a confesa 
tocante e fiestanan noto- 
rio di Diddy, pero el a bisa 
cu no tin nada pa mira 
den sentido di comporta- 
mento criminal. 


Chris Cuomo a entrevista e 
cantante riba “CUOMO” di 
NewsNation, y el a duna un 
bista riba su relacion di deca- 
das cu Diddy, enfocando riba 
loke agentenan federal a bisa 
ta fiestanan ilicito. 


Ray J a bisa Cuomo cu e y 
otro entretenedornan fre- 
cuentemente a bay reunion- 
nan di Diddy, pero toch e 
nunca a mira traficacion 


sexual ni otro crimen serio 
manera ta detaya den e acusa- 
cion federal contra e magnate 
musical. 


Ray J a pon’e asina: “Nos 
nunca a mira e cosnan cu ta 
bisando y e cosnan cu hende 
ta hayando sa, mi kiermen, 
mi nunca tabata den camber- 
nan cu hende ta papiando di 
nan y mi nunca tabata sa nan 
ta existi.” 


E tambe a bisa cu e tabata ad- 
mira y respeta Diddy antes, 
mientras e tabata purbando di 
drenta e industria. Y mientras 
Ray J ta admiti cu e situacion 
di Diddy ta lamentable, e ta 


bisa cu e proximo generacion 
di entretenedornan mester 
siña di erornan di e CEO di 
Bad Boy Records y mustra 
mas integridad y transparen- 
cia. 
Manera a keda reporta, agen- 
tenan federal a aresta Diddy 
na NYC siman pasa y a acus’e 
di traficacion di droga, con- 
spiracion pa crimen organisa, 
transportacion pa participa 
den prostitucion y otro ofen- 
sanan mayor. Diddy a declara 
inocencia den tur cargo, pero 
dos biaha a rechasa su liber- 
tad condicional y e ta cera 
den Centro Metropolitano 
di Detencion na Brooklyn, 
wardando su huicio. 


cerca di nan propiedad real 
Balmoral na Escocia. 


Catherine, 42, a anuncia dia 
9 di september ultimo cu el 
a completa tratamento seis 
luna despues di revela cu e 
tabatin un tipo di cancer no 
revela. Su anuncio a yega seis 
siman despues cu Palacio di 
Buckingham a anuncia cu e 
rey tabata ricibiendo trata- 
mento pa cancer. 


Den un video anunciando 
su progreso, el a bisa cu e 
caminda 
pa 
recuperacion 
completo lo ta largo y cu e lo 
tum’e dia pa dia. El a bisa cu 
e lo tuma algun compromiso 
limita te cu fin di aña. 


Mientras el a retira di mayo- 
ria di actividad publico du- 
rante su tratamento, Cath- 
erine a haci dos apariencia 
e aña aki. Prome, durante 
parada di cumpleaños di e 
rey na juni, conoci como 
Trooping the Colour, y mas 
recientemente durante final 
masculino na Wimbledon na 
juli, unda el a ricibi un ova- 
cion para. 

Alrededor di 8mil coredo no por a start Dam tot Damloop pa motibo 
di calor 


(NLTimes) – E ultimo dos 
grupo cuminsando e Dam 
tot Damloop no tabata 
permiti pa start. Organi- 
sacion di e evento di co- 
remento na Amsterdam a 
dicidi esaki, pa motibo di 
aumento di calor, segun a 
anuncia riba su website. 


“Calor ta causando problema 
di salud pa hopi coredo. Si 
nos permiti pa e careda con- 
tinua, nos no por garantisa 


cu nos por duna tur hende e 
cuido medico adecua,” e or- 
ganisacion a bisa. 
No ta cla cuanto coredo no 
ta permiti pa sali pasobra or- 


ganisador Le Champion no ta 
disponible. 
Segun noticiero local, AT5, ta 
trata aki di aproximadamente 
8mil participante, y polis a 
cera e ruta, segun reporta- 
henan. 
A emiti advertencia avansa pa 
un edicion dificil, y Le Cham- 
pion a haci un yamado pa e 
participantenan baha veloci- 
dad di nan coremento. “Core 
sensiblemente y tira un bista 
riba e otro coredonan,” a bisa. 


Un vocero pa e evento a bisa 
anteriormente den e dia cu e 
situacion tabata “manehable a 
pesar di e tempo cayente.” 


Temperatura a aumenta na 23 
grado diasabra tardi. Kenta di 
mas ta cerca. Le Champion a 
anuncia di manera avansa cu 
lo set up un stacion di awa 
adicional y refrescantenan 
riba e ruta y despues di e fi- 
nal. E ultimo final na e even- 
to tabata programa pa 6pm. 


Lando Norris cu victoria den Grand Prix Singapur 


(AP) — Lando Norris a 
sobrevivi algun toke cu 
bareranan ora el a gana e 
Grand Prix na Singapur 
facilmente, cortando den 
e bentaha di campeon ac- 
tual, Max Verstappen den 
clasificacion di Formula 1. 


Norris a cuminsa den posi- 
cion pole dilanti Verstappen, 
y di manera stabiel a construi 
un bentaha grandi pa e di tres 
victoria di su carera. Tur ta- 
bata e aña aki. 


Di awo pa dilanti, sinem- 
bargo, e titulo no ta comple- 
tamente den man di Norris. 
Hasta si e gana tur careda res- 
tando, di dos lugar na cada un 
di nan lo ta suficiente pa Ver- 
stappen retene e titulo. 
Norris a cuminsa riba posi- 
cion pole pa di seis biaha den 
su carera, y pa un piloto cu 


tendencia pa perde posicion 
riba e grid e temporada aki, 
tabatin un comienso insual- 
mente liber di drama. Tabata 
prome biaha cu Norris a gana 
for di pole sin perde un lugar 


den e prome buelta. 


Verstappen a keda na di dos 
lugar pa Red Bull despues di 
un careda en gran parti sin 
mucho evento, despues cu el 


a mantene Lewis Hamilton 
atras den e prome vuelta na 
comienso. 
Oscar Piastri, ganador pa 
McLaren den Azerbaijan si- 
man pasa, a subi di di cinco 


den e grid pa keda na di tres 
lugar despues di pasa Ham- 
ilton di Mercedes y despues 
George Russel pa e ultimo 
lugar riba podium. 


Prome careda di Street 
Legal a tuma lugar riba 
e pista nobo y certifica di 
Palomarga 


Recientemente, a tuma 
lugar e evento Mata Bi- 
chi, Street Legal edition 
organisa pa Arubaanse 
Bond 
van 
Motorsports 
(ABM). E anochi aki a test 
e pista nobo cu ta practi- 
camente cla, faltando e 
“traction compound” cu 
lo wordo aplica fin di luna 
di september. 


“Nos lo sigui inverti pa hiba 
e pista y deporte di drag race 
pa un next level y asina kita e 
hobennan di caya brindando 
nan e oportunidad core riba 
e pista di Palomarga”, Min- 
ister Endy Croes a enfatisa. 
Minister Endy Croes a pa- 
pia cu e coredonan y nan ta 
hopi contento cu e calidad di 


e pista acredita na standard 
internacional. Alabes, Sr. Joy 
Werleman a indica cu e core- 
do- y participantenan ta hopi 
contento cu e pista. 


Pronto lo instala e “score 
board” y lo finalisa algun de- 
taye. 


Tin diferente evento grandi 
planea pa tuma luga pronto, 
entre otro Real Deal Car & 
Bike Show, Caribbean Shou- 
tout 2024 y Palomarga Finals. 
Sr. Werleman ta gradici Min- 
ister Endy Croes y Ministe- 
rio di Deporte cu a logra e 
soño di e coredonan, esta un 
pista acredita na standard in- 
ternacional. 

Man City ta rescata punto den minuut 8 di 
tempo extra, empatando 2-2 cu Arsenal 


(AP) – John Stones a res- 
cata un punto pa Man- 
chester City empatando 
den tempo extra, pa keda 
2-2 cu Arsenal, cu tabatin 
10 hungador, den Premier 
League ayera. 


Arsenal tabata parce cla pa 
kibra e racha di 47 wega in- 
victo di City, despues cu Ga- 
briel Magalhaes a anota un 
cabesazo den prome mita y a 
pone e bishitantenan 2-1 na 
Etihad Stadium. 


Pero substituto Stones a tira 
for di cerca den di ocho min- 
uut di tempo extra pa laga 
City den top di clasificacion. 


Determinacion di Arsenal 
a kibra na final despues di 
hunga henter segundo mita 
cu 10 persona, despues di e 
carchi cora di Leandro Tros- 
sard prome cu e break. 


City a domina cu un homber 
extra, pero no por a haya un 
manera pa pasa te cu Stones 
a anota. 


City tabata defendiendo un 


racha invicto na cas bayendo 
back na un perdida 2-1 con- 
tra Brentford na november 
2022. Arsenal tabata algun 
minuut leu di su prome vic- 
toria na City desde 2015. 


Erling Haaland a pone City 
den bentaha na di nuebe min- 
uut cu su di 100 gol pa e club 
den 105 apariencia, lansando 
su tiro door di portero di Ar- 
senal, David Raya. 


Pero e wega a bolter ora Rodri 


a sali den minuut 20 despues 
di aparentemente lesiona su 
rudia banda drechi. 
Arsenal a empata dos minuut 
despues a traves di e esfuerso 
di Riccardo Calafiori for di 
pafo di e area. 


Magalhaes e ora a tira su ca- 
besazo for di un skina den 
prome minuut di tempo ex- 
tra di prome mita, yegando 
cerca despues di un rutina 
casi identico prome. Ainda 
tabatin tempo pa otro mo- 


mento clave prome cu break 
ora Trossard a sali pa un di 
dos carchi geel despues di a 
scop e bala. 
E empate a caba cu e record 
di City di 100% victoria den 
temporada di e liga, pero a 


laga e campeon defensor un 
punto dilanti di Liverpool na 
di dos lugar y Aston Villa na 
di tres. 
Arsenal ta dos punto leu di e 
lider, na di cuatro lugar. 

Gobernador di California ta firma ley protegiendo mucha di adiccion na 
rednan social 


(AP) — California ta bay 
hacie ilegal pa platafor- 
manan di rednan social cu 
conocemento duna feeds 
na muchanan sin permiso 
di mayornan, cuminsando 
2027 bao di un ley nobo cu 
gobernador Gavin New- 
som a firma diabierna. 


California ta sigui estado di 
New York, cu a pasa un ley 
anteriormente e luna aki per- 
mitiendo mayornan blokea 
nan yiunan di haya sugeren- 
cia di post riba rednan social 
for di un algoritmo di e plata- 
forma. Utah a pasa leynan 
den añanan recien cu meta 
pa limita acceso di mucha na 
rednan social, pero a enfrenta 
reto den corte. 


E ley di California ta bay 
drenta na vigor den un estado 
hogar na algun di e compani- 
anan tecnologico mas grandi 
na mundo. 


Propuestanan similar no a 
logra pasa den añanan re- 
cien, pero Newsom a firma 
un ley, e prome na e pais, na 
2022 prohibiendo platafor- 


manan online di usa infor- 
macion personal di usuario 
den maneranan cu por haci 
daño na mucha. Esaki ta parti 
di un empuhe cresciente den 
estadonan na e pais pa purba 
atende e impactonan di red- 
nan social riba e bienestar di 
mucha. 


“Tur mayor sa e daño cu adic- 
cion na rednan social por haci 


riba nan yiunan – isolacion di 
contacto humano, stress y an- 
siedad, y oranan largo desper- 
dicia te anochi,” Newsom a 
bisa den un declaracion. “Cu 
e ley aki, California ta yu- 
dando protege mucha y ado- 
lescente di caracteristicanan 
diseña intencionalmente cu 
ta alimenta e habitonan de- 
structivo aki.” 


E ley ta prohibi platafor- 
manan di manda notificacion 
sin permiso di mayornan na 
menornan entre 12am y 6am, 
y entre 8am y 3pm riba dian- 
an di siman for di september 
te mei, ora muchanan tipica- 
mente ta na scol. E legisla- 
cion tambe ta obliga platafor- 
manan pone e cuentanan di 
mucha priva pa default. 


Oponentenan di e legislacion 
ta bisa cu lo por sin sa preveni 
adultonan di haya acceso na 
contenido si no por verifica 
nan edad. Algun ta argumen- 
ta cu por pone privacidad on- 
line den riesgo door di pone 
plataformanan colecta mas 
informacion di usuarionan. 


Ley ta defini un “feed adic- 
tivo” como un website of app 
“den cual cantidad di pida di 
media genera of comparti pa 
usuarionan ta, sea concur- 
ente- of consecuentemente, 
recomenda, selecta of duna 
prioridad pa desplega na un 
usuario basa, den total of den 
parti, riba informacion duna 
pa e usuario of di otro manera 
asocia cu e usuario of aparato 


di e usuario,” cu algun excep- 
cion. 


E tema a haya atencion di 
nobo na juni, ora Ciruhano 
General 
Mericano, 
Vivek 
Murthy a haci un yamado pa 
Congreso rekeri label di ad- 
vertencia riba plataformanan 
di rednan social y nan impac- 
to riba hoben. Fiscal General 
na 42 estado a asostene e plan 
luna pasa den un carta manda 
na Congreso siman pasa. 


Senador 
Nancy 
Skinner, 
un democrata representan- 
do Berkeley autor di ley di 
California, a bisa despues cu 
legisladornan a aproba e ley 
luna pasa cu “companianan 
di rednan social a diseña nan 
plataforma pa haci usuarion- 
an adicto, specialmente nos 
muchanan.” 
“Cu aprobacion di SB 976, 
Legislatura di California a 
manda un mensahe cla: Ora 
companianan di rednan so- 
cial no actua, ta nos respon- 
sabilidad pa protege nos 
muchanan,” el a bisa den un 
declaracion. 


Pakico un isla na Alaska ta usando peanut butter y luz preto pa haya un 
djaca cu talbes no ta existi 


(AP) — Riba un isla di 
tundra den Lama Bering, 
centenares di kilometer 
leu di Alaska continental, 
un residente sinta pafo di 
su cas a mira – wel, el a 
mir’e? Nan ta basta sigur 
cu a mir’e. Un djaca. 


E supuesto observacion lo no 
a haya atencion na hopi lugar 
rond mundo, pero a causa 
conmocion riba St. Paul Is- 
land, parti di PribilofIslands, 
un refugio di parha algun 
biaha yama e “Galapagos di 
nort” pa su diversidad di bida. 


Esaki pa motibo di djaca ta 
bay den barco y rapidametne 
por pobla y tuma over islanan 
remoto, devastando pobla- 
cion di parha door di come 
webo, parha recien naci of 
hasta adulto, y destruyendo 
ecosistemanan cu antes tabata 
vibrante. 


Tiki despues cu a ricibi e rap- 
port di e residente na juni, 
oficialnan di bida salvahe a 
yega e completo di aparta- 
mento y a pasa den e yerban- 
an rond, rond di e edificio y 
bao di porch, buscando pista, 
marca di mordi of feces. Nan 


a pone trampa cu peanut but- 
ter y a pone camara pa cap- 
tura cualkier confirmacion 
di existencia di e djaca – pero 
te awo no a haya ningun evi- 
dencia. 


“Nos sa – pasobra nos a mira 
esaki na otro islanan y otro 
ubicacionnan na Alaska y 
rond mundo – cu djaca ab- 


solutamente ta decima co- 
lonia di parha di lama, pues 
e menasa nunca ta uno cu e 
comunidad lo tuma leve,” se- 
gun Lauren Divine, director 
di oficina di conservacion di 
ecosistema di Aleut Commu- 
nity na St. Paul Island. 


E ansiedad di St. Paul Island 
ta e desaroyo mas recien en- 


tre esfuersonan largo pa saca 
of preveni yegada di djaca no- 
nativo di algun di e islanan 
mas remoto, pero ecologica- 
mente diverso, na Alaska y 
rond mundo. 


Rodentenan a ser elimina ex- 
itosamente for di centenares 
di isla rond mundo – incluy- 
endo un den cadena Aleutian 


di Alaska, conoci antes como 
“Rat Island,” segun Servicio 
di Pesca y Bida Salvahe Meri- 
cano. Pero esfuersonan asina 
por tuma añas y costa miyo- 
nes di dollar, pues prevencion 
ta considera e miho defensa. 


Rond di areanan desaroya di 
St. Paul, oficialnan a pone 
bloki di wax – “chew blocks” 
– diseña pa registra cualkier 
pista di mordi. Algun di e 
blokinan ta traha cu mate- 
rial ultravioleta, cu ta permiti 
inspectornan cu luz preto pa 
busca feces briyante. 


Nan tambe a pidi residen- 
tenan pa keda alerta pa cual- 
kier rodente cu nan ta mira y 
ta pidiendo permiso pa De- 
partamento di Agricultura 
Mericano trece un cacho riba 
e isla pa busca cualkier djaca. 
Cacho di otro manera ta pro- 
hibi for di Pribilofs, pa pro- 
tege fur seal. 


No tabatin ningun pista di 
ningun djaca desde e berano, 
pero e buskeda y estado di 
vigilancia probablemente lo 
continua pa lunas. 

A mira Adam den su famoso “trahe” panort di Fishermen’s hut 


Diabierna mainta tem- 
pran a drenta informe 
di cu nan a mira Adam 
den su “trahe” original 


canando panort di Fisher- 
men’s Hut, mesora a di- 
rigi un patruya na e sitio. 


Na yegada di e patruya 
nan 
no 
a 
logra 
mir’e. 


Auto a dal ciclista 


Diabierna mainta a dren- 
ta informe di un accidente 
cu hende herida pabao di 
Aruba Bank na Sanicolas, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
compronde cu aki ta trata di 
un accidente unda un auto 
a bay dal un ciclista di edad 
avansa. E victima no tabata 
desea atencion di ambulance, 
pero polis a pidi ambulance 
su presencia pa un revision. 
Chauffeur a kita atencion for di caminda y 
a dal palo di luz na Driemasterstraat 


Diabierna merdia a drenta 
informe di un accidente 
cu 
hende 
herida 
na 
Driemasterstraat, mesora 
a dirigi tanto polis como 
ambulance na e sitio. 


Na yegada di e patruya ya 
caba ambulance tabata na e 
sitio. Locual a sucede ta cu e 
chauffeur a kita su atencion 
for di caminda y a subi acera 
dal palo di luz. Debi na e 


fuerte y inespera impacto e 
dama a resulta herida. 


Ambulance 
despues 
di 
a atende e chauffeur a 
transport’e pa hospital. 


Persona di 85 aña haya sin 
bida na su cas 


Diabierna mainta a drenta 
informe di cu a bin haya 
un dama di 85 aña sin bida 
na su cas na Weg Rooi 
Hundo, mesora a dirigi 
tanto 
polis, 
recherche, 
investigadornan tecnico y 
forensico y hasta e dokter 
forensico tambe a bay na 
e cas. 


Na nan yegada na bin 
constata cu e dama lo a fayece 
di un morto natural. Na 
famianan di e fayecido ta bay 
nos mas sincero palabranan 
di condolencia. E famia a pidi 
pa e persona cu tabata keda 
cune den e cas pa piki su 
cosnan y bandona e sitio. 


Por poco a detene motociclista 
cu no por a mustra ningun 
documento ni identificacion 


Diabierna atardi un oficial 
di e brigada motorisa a para 
un motociclista pa un con- 
trol, pero e motociclista no 
por a mustra ningun docu- 
mento ni identificacion y 
polis tabata cla pa deten’e. 


Hasta a pidi pa e vehiculo di 


transport’e. Pero pa suerte, 
conosirnan a bin trece esakinan 
p’e y polis a hala su atencion pa 
e tin su documentonan cune na 
tur momento. Despues di esey 
e por a sigui su caminda. 


A18 ribA cAyA 

Atrobe accidente cu auto fia: e biaha aki na Shiribana 
Anto pa colmo e auto a core bay for di e sitio 


Diabierna madruga un 
persona a fia auto di un 
persona y un otro auto, 
di cual e chauffeur no a 
regula su velocidad ni a 
mantene distancia, a bay 
dal tras di e auto. 


Afortunadamente 
ningun 
hende a resulta herida pero 
e otro chauffeur a sigui core 
bay lagando e chauffeur cu 
e auto fia atras cu tur e gas- 
tonan. 


Ciudadanonan ta pidi 
accion contra infraccion 
den trafico 


Siguidornan di nos colab- 
orador noticiero a manda 
un video mustrando e dos 
bus aki, coriendo banda di 
otro, blokeando caminda 
y strobando trafico. 


Esaki ta un violacion di traf- 
ico, y e ciudadanonan ta pidi 
pa esnan responsable haya 
nan debido castigo, ya cu a 
obstaculisa di e manera aki e 
fluho di trafico. 


Jeep di huur a destrui e “hefboom” di 
Barcelo su parkinglot 


Diabierna madruga a drenta informe di un caso di destruccion na Barcelo hotel, 
mesora a dirigi un patruya na e sitio. 


Na yegada di e patruya a bin compronde cu aki ta trata di un Jeep di huur cu di un of otro 
manera no a ripara e “hefboom” y a pasa dal den dje kibr’e. 


Pa a pasa den verboden polisnan a logra captura 4 persona 
indocumenta 


Diabierna madruga durante patruya den Oranjestad, polis a logra mira un auto pasando den verboden. 


Mesora a bay su tras y a logra par’e den J.G. Emanstraat. Den e auto tabata tin 4 persona masculino, cu niun di nan por a mustra un permiso cu nan ta legal- 
mente na Aruba. Tur 4 a ser deteni hiba warda di polis y despues pa Guarda Nos Costa unda eynan lo haci e investigacionnan necesario si lo expulsa nan of no. 

Accidente na rotonde banda di Superfood a bin resulta un laberinto 
pa polis 


Diasabra mainta a drenta 
informe di un accidente 
na e rotonde banda di Su- 
perfood, mesora a dirigi 
patruya na e sitio. 


Bayendo na e sitio a drenta 
otro informe su aki ta trata di 


un auto chikito preto pareci- 
do na un Getz y ta bandonan- 
do e sitio. Informe adicional 
a indica cu e bumper dilanti 
cu w plachi number a keda 
atras. Polis na su yegada a hala 
e palo di lus for di caminda y 
ora a controla e number esa- 


ki ta registra na un adres na 
Moko. 


Na Moko ta un compleho di 
apartamento pero a compro- 
nde cu e persona doño di e 
auto no ta biba eynan. Polis a 
rondia den e registro di inci- 


dentenan y a logra haya sa cu 
esun cu tabata core cu e auto 
e dia di e incidente ta biba na 
Tanki Leendert. Ora a bay na 
e adres ey a haya sa cu e doño 
di e auto ta biba ey cerca mes 
na Tanki Leendert. 


Ora polis a bay na e adres ey a 
bin haya sa cu e doño a huur 
esaki cu un muhe y a duna 
polis e number. Ora polis a 
yam’e e no ta contesta. Polis 
a keda si purba mas despues. 


Chauffeur no a regula su velocidad ni a 
mantene distancia a bay dal tras di bus di 
Arubus 


Diabierna anochi a drenta 
informe di un accidente 
na Wilhelminastraat, me- 
sora a dirigi un patruya na 
e sitio. 


Na yegada di e patruya a bin 
compronde cu aki ta trata di 
un accidente unda un turista 
chauffeur a subi e caminda 
sin ripara cu e bus a para y 
a bay dal tras di dje. Afortu- 
nadamente ningun hende a 
resulta herida. 


Fiesta na Hooiberg; nan a 
blokia un ciudadano di yega 
su cas 


Diabierna anochi a drenta 
informe di cu a blokia 
entrada di habitante na un 
cas na Hooiberg, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata di 
cu na Hooiberg tin un fiesta y 


un chauffeur a haya di ta bon 
pa blokia e entrada di un cas 
den vecindario y pa maximo 
proteccion di su auto e ta 
para su auto den su cura, pero 
como cu e no por a drenta a 
yama pidi asistencia policial 
pa intermedia pa e auto hala 
y e por drenta su cura sin 
ningun problema. 


Polis a bay atende accidente di hit & run na 
Liniar Park 


Diabierna anochi a dren- 
ta informe di accidente na 
Liniar park mesora a di- 
rigi un patruya na e sitio. 


Na yegada di e paruya a bin 
compronde cu aki ta trata 
di un accidente hit & run 
unda un auto a maniobra dal 
otro auto y a core bay. Polis 
a tuma tur informacion y 
como cu tin camara na e sitio 
lo bay revisa esaki pa asina e 
responsable cubri e gastonan 
envolvi 


Polis a topa cu artista cu ta haci grafitti y a 
spuit imagen banda di Surfside 


Diabierna anochi laat a 
drenta informe di cu tin 
un persona ta spuit riba 
e muraya di Renaissance 
island pazuid di Surfside, 
mesora a dirigi un patruya 


na e sitio. 


Na yegada di e patruya a bin 
haya un arte grafitti gespuit 
riba e muraya di e casita di 
sushi banda pazuid di Surf- 


side cu e palabra “Deemer” 
un significacion di hues ta di- 
cidi y cu e lo ta e hues. Polis 
mirando e estado di e muraya 
a tuma su nomber y su adres 
y lo procede contra dje. 

Resultado Sorteo 
21 y 22 september 2024 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 




Letter 


0 
0 
0 


0 


0 
0 
0 


0 
0 
0 
0 
0 





4457 


FP 


Proximo Jackpot 


60.000,- 


Sorteo # 


Sorteo # 


x afl 8,00 
x match 4 


Mega Ball 


Proximo Jackpot 


290.000,- 


x match 4 


Sorteo # 


6126 


Sorteo # 


Sorteo # 


x afl. 500,00 


x afl.15,00 
x afl 50.00 


Libra 


X2 


895 


x Jackpot 


Sorteo # 
Sorteo # 


Sorteo # 
4855 


9715 


Sorteo # 


x Jackpot 


x match 4 
x afl. 12,00 


FP 


www.lottoaruba.com 


resultado : Sorteo 21 Sept 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


2900 
130.000,- 


x Jackpot 
x match 4+ 


Proximo Jackpot 


4710 


Afl. 390.000,- 




28 
Letter 
E 


0 
0 
0 


0 


0 
0 
0 


0 
0 
0 
0 
0 





3518 


X2 


Proximo Jackpot 


60.000,- 


Sorteo # 


Sorteo # 


x afl 8,00 
x match 4 


Mega Ball 


Proximo Jackpot 


290.000,- 


x match 4 


Sorteo # 


9105 


Sorteo # 


Sorteo # 


x afl. 500,00 


x afl.15,00 
x afl 50.00 


Virgo 


x5 


080 


x Jackpot 


Sorteo # 
Sorteo # 


Sorteo # 
0548 


7680 


Sorteo # 


x Jackpot 


x match 4 
x afl. 12,00 


X2 


www.lottoaruba.com 


resultado : Sorteo 21 Sept 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


7641 
130.000,- 


x Jackpot 
x match 4+ 


Proximo Jackpot 


02-10-12-21-23 


17-18-21-30-35 


6430 


Afl. 390.000,- 




Letter 


0 
0 
0 


0 


0 
0 


0 


0 
0 
0 
0 
0 





3827 


X2 


Proximo Jackpot 


62.000,- 


Sorteo # 


Sorteo # 


x afl 8,00 
x match 4 


Mega Ball 


Proximo Jackpot 


290.000,- 


x match 4 


Sorteo # 


2828 


Sorteo # 


Sorteo # 


x afl. 500,00 


x afl.15,00 
x afl 50.00 


Cancer 


X3 


857 


x Jackpot 


Sorteo # 
Sorteo # 


Sorteo # 
4202 


3790 


Sorteo # 


x Jackpot 


x match 4 
x afl. 12,00 


X2 


www.lottoaruba.com 


resultado : Sorteo 22 Sept 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6418 
130.000,- 


x Jackpot 
x match 4+ 


Proximo Jackpot 


04-06-15-19-20 


7857 


Afl. 390.000,- 


diario 
Korsou 
super4 
flamingo 


0062 
0607 
6551 
3294 
1637 
0023 
super5 
0974 
0450 
7709 
- 
2418 


diario 
Korsou 
super4 
flamingo 


1443 
1646 
2292 
6619 
1988 
0983 
super5 
9604 
1115 
8409 
42850 
9364 


diadomingo 


Segundo (y ultimo) oportunidad pa re-inscripcion di peticion pa 
permiso di Taxi 


Minister 
encarga 
cu 
Transporte Publico, den 
colaboracion cu Bureau 
Interne Diensten (BID) y 
Departamento di Trans- 
porte (DTP), ta anuncia 
e segundo, y alabes ul- 
timo oportunidad pa re- 
inscripcion di peticion pa 
permiso di Taxi. 


E oportunidad aki ta cuminsa 
30 di september 2024 y lo ter- 
mina 14 di october 2024. 
E posibilidad aki ta aplica 
pa tur esnan cu den pasado 
a entrega un peticion pa un 
permiso di taxi y cu no a haci 
uzo di e prome oportunidad 
pa re-inscripcion via e portal 
di BID cu a tuma luga entre 
november 2023 y 1 di febru- 
ari 2024. 


Minister Arends ta enfatisa 
cu e formulario digital ta dis- 
ponibel solamente pa esnan 
cu ya a entrega un peticion pa 
permiso di taxi den pasado, 
mirando cu esaki ta e tipo 
di permiso mas pidi. Pa me- 
dio di e formulario digital, lo 


traha un lista di tur peticion 
pendiente a base di fecha cro- 
nologico. Lo sigui traha pa 
modernisa e servicionan y 
haci nan mas accesibel na co- 
munidad. 
Unabes cu cera e ultimo 
oportunidad pa re-inscrip- 
cion lo cuminsa e proceso di 
inventarisa y pone tur peti- 


cion den secuencia a base di 
e fecha di e prome peticion 
(segun e documentonan cu a 
wordo entrega por medio di 
e portal digital). Unabes esaki 
a tuma luga lo informa cada 
ken ki number nan a haya y 
lo publica e lista tambe riba 
publico.aw. Di e forma aki 
cada ken sa na ki momento 


su peticion ta na turno. 


Entrante 1 di december 2024 
ta cuminsa tuma peticion pa 
permiso di taxi nobo, esaki- 
nan mester bai via e portal 
digital di BID www.bid.aw 
Lo no acepta ningun peticion 
manual mas. 
Minister Arends, como e 


mandatario encarga cu trans- 
porte publico, a bin encontra 
various retonan den trans- 
porte publico. Un di e re- 
tonan cu a wordo presenta 
ta e proceso di pidi permiso 
pa transporte publico, entre 
otro, TX-, T- y O-vergun- 
ning. 


Hunto cu Bureau Interne 
Diensten (BID) ta trahando 
duro pa digitalisa e proceso- 
nan di DTP pa asina brinda 
mas claridad riba e proceso di 
atende cu peticion p.e. esnan 
concerni por busca e status 
di nan peticion haci na DTP. 
Esaki ta forma parti di es- 
fuersonan pa aporta na trece 
transparencia den proceso- 
nan andando. 


A cuminsa cu e proceso pa 
pidi TX-vergunning 29 di 
november 2023. Ministerio 
di Transporte a lansa un for- 
mulario digital pa esnan cu a 
haci peticion pa permiso di 
taxi den pasado, pa asina por 
confirma nan interes actual. 
E prome oportunidad pa re- 
inscripcion di peticion pa 
permiso di Taxi a tuma luga 
den e periodo di december 1, 
2023 te cu februari 1, 2024. 


E siman aki BID a cuminsa 
manda un “zaak-nummer” 
na tur esnan cu a haci uzo di e 
oportunidad aki, esnan cu no 
a ricibi esaki ainda por tuma 
contacto cu BID. E segundo, 
y alabes ultimo, oportunidad 
pa re-inscripcion di peticion 
pa permiso di Taxi ta cumin- 
sa 30 di september 2024 y lo 
termina 14 di october 2024. 


E meta ta pa centralisa e 
peticionnan bou di Depar- 
tamento di Transporte Pu- 
blico (DTP) pa yuda trece 
mas structura y claridad den 
e proceso di peticion di per- 
miso. E formulario aki lo ta 
disponibel riba http://www. 
bid.aw . 


Pa asistencia cu e formulario 
por tuma contacto cu ofi- 
cina di BID pa traha un cita 
telefonicamente via tel: 583- 
4114 of via email na bid@ 
aruba.gov.aw . 
“Nos compromiso ta pa trece 
transparencia 
y 
eficiencia 
dentro di proceduranan gu- 
bernamental, y e introduc- 
cion di e formulario digital 
ta un parti importante di e 
avancenan cu nos ta realisan- 
do den e tereno aki,” segun 
Minister Ursell Arends. 

Mihor Indian Astrologo 
conoce di bo pasado, presente 
y futuro door di lesamento di bo 
man y bo cara 
Tel. 747 0808 
________________________________218336 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Dakota 
Tel. 588 7364 


San Nicolas: 
Seroe Preto 
Tel. 584 5119 


Pronostico 
di tempo 


Cantidad di neushoorn 
a aumenta un tiki, pero 
poaching tambe a aumenta 


(AP) — Poblacion di 
neushoorn na mundo a 
aumenta levemente, pero 
nan matamento tambe a 
aumenta, principalmente 
na Sur Africa, mientras 
poaching 
alimenta 
pa 
un demanda pa cacho di 
neushoorn ta keda e me- 
nasa principal, segun con- 
servacionistanan a bisa 
den un rapport nobo. 


E cantidad di neushoorn 
blanco a aumenta di 15,942 
na 2022 na 17,464 na 2023, 
pero e neushoorn preto y e 
neushoorn di un solo cacho 
a keda mescos, segun e rap- 
port publica pa International 
Rhino Foundation prome 
cu World Rhino Day diado- 
mingo. 


Otro sub-especie, e neush- 
oorn blanco di nort, tecni- 
camente ta extinto cu apenas 
dos femenino den un area 
priva sigur di conservacion 
na Kenya, conoci como Ol 
Pejeta. Un estudio ta an- 
dando pa desaroya embryo 
den un laboratorio for di 
ovulo y sperma colecta ante- 
riormente for di neushoorn 
blanco y transferi esaki na un 
neushoorn preto femenino. 


Un total di 586 neushoorn a 
ser mata na Africa na 2023, 
mayoria di nan na Sur Af- 
rica – cu tin e poblacion mas 
grandi di neushoorn, calcula 
na 16,056. E matamento a 
aumenta di 551 reporta na 
2022, segun International 
Union for Conservation of 
Nature. 


Cu tur cinco sub-especie 
combina, tin apenas menos 
cu 28mil neushoorn ainda na 
mundo, for di 500mil na co- 
mienso di siglo 20. 
Neushoorn ta enfrenta un 
cantidad di menasa ambien- 


tal manera perdida di habitat 
pa motibo di desaroyo y cam- 
bio climatico, pero poaching, 
basa riba e creencia cu nan 
cacho tin uso medicinal, ta 
keda e menasa top. 


Philip Muruthi, vice-pres- 
idente pa conservacion di 
especie di Africa Wildlife 
Foundation, a bisa cu protec- 
cion a hunga un rol grandi 
den aumenta poblacion di 
neushoorn. Na Kenya, nan 
cantidad a aumenta di 380 
na 1986, te mil aña pasa, el 
a bisa. “Pakico esey a pasa? 
Pasobra a trece e neushoorn 
den santuario y a protege 
nan.” 


Muruthi ta boga pa un cam- 
paña cu lo caba cu demanda 
pa cacho di neushoorn como 
tambe adopcion di un tec- 
nologia nobo di tracking y 
monitoreo di neushoorn pa 
nan proteccion, mientras al- 
abes ta educa comunidadnan 
unda nan ta biba riba e ben- 
eficio di neushoorn pa e eco- 
sistema y economia. 
Conoci como “mega her- 
biboro” cu ta corta yerba di 
parke y ta crea caminda pa 
otro herbiboro, neushoorn 
tambe ta bon pa establece 
boske door di come simia y 
plama nan den e parke den 
nan feces. 


Muruthi a lamenta cu e 
neushoorn blanco di nort – 
cual solo dos especimen fe- 
menino ta resta na mundo 
– mester a yega asina cerca di 
extincion. “No hiba e canti- 
dad na unda ta hopi caro pa 
recupera y nos no ni ta sigur 
si esey por pasa,” el a bisa. 


Curpa di e ultimo neush- 
oorn blanco di nort – yama 
Sudan – cu a fayece na 2018 
a keda preserva y desplega en 
museo na Kenya y Nairobi. 
Un cientifico investigativo 
y curator di mamifero na e 
museo, Bernard Agwanda a 
bisa cu preservacion di Su- 
dan ta bay conta e storia di 
con e especie a biba entre ser 
humano y pakico conserva- 
cion ta importante. 


Tempo 
Temporalmente hopi nubia 
cu un awasero local. 


Temperatura maximo 34 
grado Celsius. 
Temperatura minimo 28 
grado Celsius. 
Indice di calor (heat index) 
den y rond di oranan di 
merdia: 35 pa 42 grado 
Celsius. 
UV index: 12. 


Bahada di solo: 6:36 pm. 
Subida di solo: 6:29 am. 


Biento 
Modera for di direccionnan 
entre 
oost-noordoost 
y 
oost-zuidoost; 
forsa 3 te 4 (12 te 30 km/ 
ora, 7 te 16 nudo). 
Durante di dia basta fuerte 
den rafaga; 
forsa 5 (31 te 39 km/ora, 17 
te 21 nudo). 


Situacion 
general 
di 
tempo 
Extension zwak di un area 
di presion halto lo mantene 
un biento menos fuerte den 
region. E combinacion di 
biento relativamente zwak, 
un fluho di biento humedo 
y e kentamento di dia lo 
por induci algun awasero 
local cu un chens chikito pa 
lamper cu strena. 


Condicion 
maritimo/ 
estado di lama: 
Na partinan proteje di 
costa: keto, rond di 1 pia. 
Na partinan zuid: trankil, 1 
pa 2 pia. 
Na 
partinan 
oost 
te 
noordwest 
di 
costa: 
generalmente modera cu 
olanan alrededor di 4 pa 5 
pia. 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta anuncia 
fayecimento di nos ser stima: 



Anthony Segundo Scharbaay 
*11-06-1957 - †17-09-2024 


Mama y Tata: 
†Theresita Scharbaay 
†Eustacio Segundo Scharbaay 
Na nomber di su yiunan: 
Angelene Scharbaay y Bryan Willems 
Rossy Scharbaay y Rosaelina Scharbaay-Maduro 


Nieto(a) nan: 
Alyanne y Xiara Willems 
Rashid, Rishan y Rajon Scharbaay 
Mama di su yiunan: 
Marlen Tromp y famia 


Rumannan: 
Gwendolyn Zambrano Scharbaay y Ruben 
Zambrano 
Errol Scharbaay 


Sobrinanan: 
Cindy Zambrano y famia 
Mendy Zambrano y famia 


Omo-y Tantanan: 
Henaro y Seferina Scharbaay-Hill y famia 
Jon y Olga Scharbaay-Camacho y famia 
Irie y Ronny Petronia-Scharbaay y famia 
Ricardo Luidens y famia 
Fichi Lacle y famia 
Aide Nadal y famia 


Prima nan Stima: 
Marline Tromp 
Lienchi Ruiz 
Thessa Lacle 
Suzy Nadal 


Su bon amigo nan: 
Robert Kelkboom 
Carlos 
Edgar 
Pascual Ras 
Eddy Maduro 
Erik y Erica feliciano 


Primo y primanan, bisiñanan, amistadesnan, 
conocirnan y demas famia na Aruba y den 
exterior. 


Ta invita pa acto di condolencia y entiero cual 
lo tuma lugar na Aurora Funeral Home diamars 
24 di september 2024 di 2or pa 4or di atardi. 
Despues lo sali pa Santana Central Sabana 
Basora 


Disculpa nos si den nos tristesa nos a lubida 
algun famia of conocir. 


Wycliff Kent Monah 
* 14-07-1952 - †09-09-2024 


Mama: † Marcella (Chichi) Monah-Hill 
Tata: † Diego Monah 


Na nomber di su: 
Rumannan: 
† Reginald Laurens 
Wyle Monah 
George Monah 
Henk Monah 
Garfield y Cheryl Monah-Trimon 


Demas famia: Monah, Hill, Laurens, Klee, 
Arends, Orman, van Cleef, Harms, Rich- 
ardson, Trimon, 


Nos disculpa si den momento di tristeza nos 
no a menciona nomber di algun familiar 


Ta invita pa e acto di entiero cu lo tuma 
lugar diamars 24 di September 2024 na misa 
San Francisco na Playa di 2:00 pa 4:00 pm 
despues lo sali pa Santana catolico na Playa. 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega.. E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Leopoldo Willems 
*15-11-1943 - †15-09-2024 


Acto di entiero lo wordo anuncia despues. 

Bom destina pa convoy di diplomatico stranhero ta mata polis na 
Pakistan 


(AP) — Un explosion ban- 
da di caminda causa pa un 
aparato explosivo impro- 
visa, destina pa un convoy 
di diplomatico stranhero 
a mata un polis y a herida 
cuatro otro persona, un 
oficial a bisa ayera. 


E diplomaticonan tabata bi- 
ahando na un area turistico 
den provincia Khyber Pakh- 
tunkhwa, cu tin frontera cu 
Afghanistan y ta un base pa 
gruponan militante, incluy- 
endo e Taliban Pakistani. 
E explosion a sucede na e si- 


tio turistico y stacion di sero 
di Malam Jabba, un di e dos 
ski resort di Pakistan, como 
250km nort di e capital pro- 
vincial, Peshawar. 
E diplomaticonan den e con- 
voy tabata di Indonesia, Por- 
tugal, Kazakhstan, Bosnia 
y Herzegovina, Zimbabwe, 
Ruanda, Turkmenistan, Viet- 
nam, Iran, Rusia y Tajikistan. 
Tur di nan ta safe y tin un 
contingente di seguridad pisa 
na e escena, segun agente di 
polis Javed Khan a bisa. 
Nan tabata bishitando e area 
riba invitacion di e camara di 


comercio y industria local, 
Khan a agrega. 


Un declaracion di Ministerio 
di Exterior a bisa cu un vehi- 
culo di scout avansa di polis 
a ser ataca cu un IED. E dip- 
lomaticonan a bolbe e capital 
di Islamabad. “Nos simpatia 
ta cu famia di e polis. Nos ta 
honra nos autoridadnan di 
ley cu ta keda firme den cara 
di teroristanan,” e ministerio 
a bisa. 


No tabatin responsabilisa- 
cion pa e atake. 


Edificio a collapse na Italia matando dos ruman jong y nan mama 


(AP) — Un edificio di 
dos piso a collapse den 
provincia sur di Italia, 
Naples, 
diadomingo 
trempan, 
matando 
dos 
ruman jong y nan mama, 
mientras a dera e wela 
di e muchanan bao di 
e 
escombronan, 
segun 
bombero y autoridadnan 
local. 


Bomberonan a bisa riba nan 
canal oficial di Telegram 
cu un explosion di gas 
probablemente a causa e 
collapse. 
Rescatistanan den e pueblo di 


Saviano a recupera e curpa di 
un mucha homber di 6 aña 
di edad y un mucha muhe 
di 4 aña, y algun ora despues 


a recupera e curpa di otro 
victima, identifica como nan 
mama, autoridadnan local a 
bisa. 


Buskeda ainda ta andando pa 
haya e adulto mayor, identifica 
como wela di e muchanan, 
kende ta kere ainda ta dera 
bao di e escombronan. 


Anteriormente diadomingo, 
ruman 
homber 
di 
e 
rumannan, un mucha di 2 
aña, a ser haya na bida cu e 
tata, kende tabata hospitalisa 
na Naples den condicion 
serio. 


Vocero di bombero, Luca 
Cari a bisa anteriormente cu 
rescatistanan mester tabata 
“hopi cauteloso y move poco 


poco pa evita collapse nobo” 
mientras tabata busca pa e dos 
muhe. 


Alcalde Vincenzo Simonelli 
tabata na e escena y a bisa 
reporteronan cu e edificio 
tabata parce manera “el a cay 
den otro” agregando cu tabata 
“un situacion hopi serio. 


Reportahenan den medionan 
di comunicacion a bisa cu 
un lek di gas por a causa e 
explosion cu a sacudi e di 
dos piso di e edificio, cu a 
collapse, cubriendo e piso 
abao cu escombro. 


Nacionnan Uni ta sostene 
un “Pacto di Futuro” 


(AP) — Asamblea Gen- 
eral di Nacionnan Uni 
a aproba un blueprint 
ayera pa trece hunto e 
nacionnan cada bes mas 
dividi na mundo, pa com- 
bati e retonan di Siglo 21, 
for di cambio climatico y 
inteligencia artificial (AI) 
te conflicto den escala y e 
aumento di desigualdad y 
pobresa. 


E 42 pagina di e “Pacto di 
Futuro” ta reta e lidernan 
di e 193 nacion miembro di 
ONU pa converti promesa 
den accion real pa haci un 
diferencia di bida di e mas di 
8 biyon hende na mundo. A 
adopta e pacto durante ap- 
ertura di e “Cumbre di Fu- 
turo”, convoca pa Secretario 
General di ONU, Antonio 
Guterres, kende a gredici e 
lider y diplomatico pa tuma 
e prome stapnan pa habri “e 
porta” pa un miho futuro. 


“Nos ta akinan pa trece 
multilateralismo back for di 
borde,” el a bisa. “Awo ta nos 


destino comun pa cana door 
di dje. Esey ta exigi no djis un 
acuerdo, sino accion.” 


E hefe di ONU a reta e lider- 
nan: Implementa e pacto. 
Duna prioridad na dialogo y 
negociacion. Caba cu “guera 
cu ta destruyendo nos mun- 
do”, for di Medio Oriente te 
Ucrania y Sudan. Reforma e 
Conseho poderoso di Segu- 
ridad di ONU. Aumenta un 
transicion for di combustible 
fossiel. 
Scucha 
hendenan 
jong y inclui nan den toma di 
decision. 


Destino di e pacto tabata 
den duda te na e ultimo mo- 
mento. Tabatin asina hopi 
suspenso cu Guterres tabatin 
tres discurso prepara, un pa 
aprobacion, un pa rechaso y 
un si situacion no tabata cla, 
vocero di ONU, Stephane 
Dujarric a bisa. 


“Niun hende ta contento cu 
e pacto aki,” segun minister 
di Exterior Ruso, Sergey Ver- 
shinin. 

A registra por lo menos 34 morto despues di un explosion 
di un mina di carbon na Iran 


(AP) – Por lo menos 34 
persona a muri y otro 17 a 
resulta herida den un explo- 
sion di un mina di carbon 
den oost di Iran, un di e pio 
desasternan minero den his- 
toria di e pais. Ainda tabatin 
hende desapareci algun ora 
despues di e explosion. 


E incidente a sosode diasabra 
atardi den un mina na Tabas, 
mas o menos 540 kilometer 
zuidoost di e capital, Teheran. 


Diadomingo mainta por a mira 
mineronan para ta yora banda 
di e garoshinan cu tabata hiba 
e curpanan di nan coleganan, 
tur cubri cu stof di carbon. 


Mas o menos 70 persona ta- 
bata trahando na e sitio ora e 
explosion a tuma luga. Televi- 
sion estatal despues a bisa cu 
17 persona ta parce cu ainda 
ta pega paden den tunelnan na 
un profundidad di 700 meter. 
Sinembargo, e cifranan a sigui 


cambia ayera diadomingo, cu 
algun informe ta sugeri cu e 
cantidad di morto tabata mas 
halto. 


Un oficial di emergencia, Mo- 
hammad Ali Akhoundi, a bisa 
ayera na e agencia di noticia 
estatal IRNA cu e cantidad di 
morto a yega te 34 segun con- 
forme esfuersonan di rescate 
tabata yega na e luga. 


Sobrevivientenan entrevista pa 


television estatal, ainda cubri 
cu sushi, a describi escenanan 
di caos despues di e explosion. 


“Nos tabata den e mina, trah- 
ando. Diripiente huma a sali, 
despues mi a ripara cu mi ta- 
batin problema pa hala rosea”, 
segun un minero cu no a ser 
identifica pa television estatal 
a bisa. “Mi a bula for di e tayer 
y bay busca te ora mi a haya 
un luga sigur. Mi amigonan a 
keda eynan.” 


Autoridadnan a atribui e explo- 
sion na un leakmento di gas 
methaan. E gas ey ta comun 
den mineria, aunke medidanan 
di seguridad moderno ta usa 
ventilacion y otro sistema pa 
proteha trahadonan. 


No tabata cla na prome instante 
ki medidanan di seguridad a 
ser emplea pa e compania priva 
Mandanjoo Co., cu tabata op- 
era e mina di Tabas Parvadeh 5. 
E firma no a duna comentario 
te ayera. 


E presidente reformista nobo 


di Iran, Masoud Pezeshkian, 
kende tabata preparando pa bi- 
aha pa New York pa Asamblea 
General di Nacionnan Uni, a 
bisa cu el a ordena pa haci tur 
esfuerso pa rescata personanan 
atrapa y yuda nan famia. Tambe 
el a bisa cu a habri un inves- 
tigacion riba e incidente. 


E industria di mineria Irani a 
sufri desasternan den pasado. 
Un explosion di un mina di 
carbon na 2017 a mata por lo 
menos 42 hende. E presidente 
di e tempo ey Hassan Rouhani, 
kende tabata campaña prome 
cu el a ser reeligi, a bishita e 
sitio den e provincia nort di 
Golestan y mineronan rabia a 
rondona e van cu e tabata bi- 
aha aden, scop y dal e vehiculo 
bulletproof. 


Na 2013, 11 trahado a muri 
den dos incidente separa. Na 
2009, 20 minero a muri den 
diferente incidente. Hopi biaha 
mortonan a ser atribui na poco 
medidanan di seguridad y ser- 
vicio di emergencia inadecua 
den areanan di mineria. 


